marsh-mellow/assamese_wikipedia huggingface dataset:
শ্যাম সুন্দৰ পালিৱাল এজন সমাজ সেৱক, যি ভাৰতৰ ৰাজস্থানৰ ৰাজসমন্দ জিলাৰ পিপলান্ত্ৰী গাঁৱৰ বাসিন্দা ২০২১ চনত ভাৰতৰ ৰাষ্ট্ৰপতিয়ে তেওঁক সমাজ সেৱাৰ বাবে পদ্মশ্ৰী বঁটা প্ৰদান কৰে তেওঁ "ইকো-নাৰীবাদৰ জনক" হিচাপে পৰিচিত

২০০৬ চনত ডিহাইড্ৰেচনৰ ফলত তেওঁৰ জীয়ৰীৰ মৃত্যু হৈছিল, কিয়নো পিপলান্ত্ৰী গাঁৱত পানীৰ নিম্নভূমি স্তৰ ৭০০ মিটাৰৰ তললৈ নামি গৈছিল সেই সময়ৰ পৰা তেওঁৰ প্ৰচেষ্টাত নতুন সিদ্ধান্ত গ্ৰহণ কৰা হয় আৰু সেই সিদ্ধান্ত অনুসৰি যেতিয়া গাঁৱখনত এজনী ছোৱালীৰ জন্ম হয়, তেতিয়া ১১১জোপা গছপুলি ৰোপণ কৰা হয়

 জীৱনী 
শ্যাম সুন্দৰ পালিৱাল আছিল ৰাজস্থানৰ পিপলান্ত্ৰী গাঁৱৰ এজন আদৰ্শ ব্যক্তি কেৱল ছয় বছৰ বয়সতে মাতৃক হেৰুওৱা পালিৱালে জীৱন-সংগ্ৰামৰ বাবে এসময়ত গাঁও এৰি অন্য ঠাইলৈ কাম কৰিবলৈ গৈছিল কিন্তু পিছত বৃহৎ মাৰ্বল খনিয়ে বিধ্বস্ত কৰা নিজ গাঁৱলৈ উভতি আহি তেওঁ গাঁও আৰু গাঁওবাসীক উদ্ধাৰ কৰাৰ বাবে নিজকে উৎসৰ্গা কৰে

সমাজ সেৱা
২০০৫ চনত শ্যাম সুন্দৰ পালিৱাল পিপলান্ত্ৰী গাঁৱৰ মুখিয়াল হয় তাৰ পিছতে তেওঁৰ কন্যা কিৰণৰ আকস্মিক মৃত্যু ঘটে এই বেদনাৰ স্মৃতিত তেওঁ গছ ৰোপণ আৰম্ভ কৰে আৰু সেইটো "কিৰণ নিধি যোজনা" হিচাপে পৰিচিত হয়

কিৰণ নিধি যোজনা
এই আঁচনি অনুসৰি গাঁওবাসীয়ে প্ৰতিগৰাকী কন্যা সন্তান জন্মৰ লগে লগে ১১১টা গছ ৰোপণ কৰিবলৈ বাধ্য হয়

এই যোজনাৰ অধীনত পিপলান্ত্ৰী গাঁৱত ৪টা দায়িত্ব পালন বাধ্যতামূলক কৰা হয়:
 কন্যা সন্তানক লৰা সন্তানৰ দৰেই আদৰ-যত্নৰে ডাঙৰ কৰা 
 পানী সংৰক্ষণৰ ব্যৱস্থা কৰা 
 গছ-গছনি ৰোপণ আৰু লালন-পালন কৰা 
 খেতি-বাতিৰ ওপৰত ভিত্তি কৰি আত্মনিৰ্ভৰশীল হোৱাৰ চেষ্টা কৰা

পানী সংৰক্ষণ আৰু পৰিৱেশ সংৰক্ষণ
গাঁৱত পানীৰ ভূগৰ্ভস্থ স্তৰ ইতিমধ্যে ৮০০ ফুট তললৈ গৈ আছিল পালিৱালে পানী সংৰক্ষণৰ আঁচনি হাতত লৈ গাঁওবাসীক পানীৰ সংকটৰ পৰা উদ্ধাৰ কৰে সংৰক্ষিত পানী আৰু ৰোপণ কৰা গছ-গছনিয়ে গাঁওখন সাৰুৱা কৰি তোলে

সমাজ-সচেতনতামূলক কাৰ্যাৱলী
পালিৱালে কন্যা সন্তানৰ সুৰক্ষাৰ বাবে কেইটামান সামাজিক নিয়ম স্থাপন কৰে:
 কন্যা ভ্ৰুণ হত্যা নিষিদ্ধ কৰে 
 ছোৱালীক যেনেদৰে মৰম-চেনেহেৰে ডাঙৰ কৰা হয়, তেনেদৰে ১১১জোপা গছকো পালন কৰিব লাগিব 
 কোনোধৰণৰ বাল্যবিবাহ নহব 
 প্ৰতিজন ছোৱালীৰ বাবে বেংকত ৩১,০০০ টকা জমা ৰাখিব লাগিব যাৰ ভিতৰত ২১,০০০ টকা ৰাইজে আৰু ১০,০০০ টকা মাক-দেউতাকে দিব লাগিব 
 সেই টকা কেৱল ছোৱালীৰ শিক্ষাৰ আৰু বিবাহৰ ক্ষেত্ৰতহে ব্যৱহাৰ কৰিব পাৰিব 
 সকলো ঘৰতে অনাময় শৌচালয়ৰ ব্যৱস্থা কৰিব লাগিব

তেওঁৰ নিৰ্দেশ অনুসৰি পিপলান্ত্ৰী গাঁৱৰ ছোৱালী আৰু মহিলাসকলে ৰাখী বন্ধনৰ দিনা গছত ৰাখী বান্ধে এইদৰে গছ আৰু মানুহৰ মাজত আত্মিক সম্পৰ্ক গঢ় লৈ উঠে বুলি তেওঁ ভাবে

 প্ৰচাৰ আৰু স্বীকৃতি 
পিপলান্ত্ৰী গাঁৱৰ এই ব্যতিক্ৰমী সাফল্য দেশ-বিদেশত প্ৰচাৰ পায় এই গাঁৱৰ কাহিনীৰ ওপৰত ভিত্তি কৰি আৰ্জেণ্টিনাৰ এটা চলচ্চিত্ৰ নিৰ্মাণ দলে   নামৰ এখন চিনেমা নিৰ্মাণ কৰিছে ডেনমাৰ্কৰ প্ৰাথমিক বিদ্যালয়ৰ পাঠ্যপুথিত এই গাঁৱৰ বিষয়ে অধ্যায় অন্তৰ্ভুক্ত কৰা হৈছে ভাৰতৰ ৰাজস্থান ৰাজ্যৰ শিক্ষা বিভাগৰ সপ্তম আৰু অষ্টম শ্ৰেণীত এই বিষয়বস্তু সংযোজন কৰা হৈছে অসম শিক্ষা বিভাগৰ নৱম শ্ৰেণীৰ অসমীয়া পাঠ্যপুথিটো এই বিষয়টো অন্তৰ্ভুক্ত হৈছে

শ্যাম সুন্দৰ পালিৱালৰ প্ৰচেষ্টাই পিপলান্ত্ৰী গাঁওখনক কেৱল পৰিবেশগত দিশত নহয়, সমাজৰ দৃষ্টিভংগী সলনি কৰাৰ ক্ষেত্ৰতো এগৰাকী পথ প্ৰদৰ্শক হিচাপে প্ৰতিষ্ঠিত কৰিছে তেওঁৰ উদ্ভাৱনী চিন্তাভাবনাই বিশ্ববাসীক অনুপ্ৰাণিত কৰিছে

বাহ্যিক সংযোগ
পোহৰৰ বাটেৰে আগবঢ়া গাঁওখন

তথ্যসূত্ৰ

শ্ৰেণী:ভাৰতীয় ব্যক্তি
শ্ৰেণী:সমাজকৰ্মী
শ্ৰেণী:জীৱিত ব্যক্তি
শ্যামকুমাৰী দেৱী () আছিল এগৰাকী ভাৰতীয় ৰাজনীতিবিদ তেওঁ ভাৰতীয় জাতীয় কংগ্ৰেছক প্ৰতিনিধিত্ব কৰিছিল৷ তেওঁ ভাৰতৰ সংসদৰ উচ্চ সদন ৰাজ্যসভাতো মধ্যপ্ৰদেশক প্ৰতিনিধিত্ব কৰি সংসদৰ সদস্য আছিল৷. মধ্যপ্ৰদেশৰ ৰায়পুৰৰ পৰা তেওঁ ১৯৬৩ চনত লোকসভাৰ টিকট লাভ কৰে আৰু নিৰ্বাচনত জয়ী হৈ ১৯৬৭ চন পৰ্যন্ত সংসদৰ সদস্য পদত অধিস্থিত হৈ থাকে৷ তাৰ পৰৱৰ্তী বছৰত, অৰ্থাৎ ১৯৬৮ চনত তেওঁ মধ্যপ্ৰদেশৰ পৰাই ৰাজ্যসভাৰ বাবে নিৰ্বাচিত হয়৷ তেওঁ সুদীৰ্ঘ ১২ বছৰ, ১৯৬৮ চনৰ পৰা ১৯৮০ চনলৈকে ৰাজ্যসভাৰ সদস্য হৈ থাকে৷ ১৯৮৪ চনত তেওঁৰ মৃত্যু হয়৷ 
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্যামচি আই (; অসমীয়া অনুবাদ: শ্যামৰ মাতৃ) ১৯৫৩ চনত মুক্তিপ্ৰাপ্ত প্ৰহ্লাদ কেশৱ আত্ৰে পৰিচালিত এখন মাৰাঠী চলচ্চিত্ৰ সানে গুৰুজীৰ একে নামৰ মাৰাঠী গ্ৰন্থ এখনৰ আধাৰত ছবিৰ কাহিনী ৰচনা কৰা হৈছে সংগীত বসন্ত দেশাইৰ শ্যাম আৰু শ্যামৰ মাকৰ ভূমিকাত অভিনয় কৰিছে ক্ৰমে মাধৱ ৱজে আৰু বনমালাই শ্যামচি আই শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় বঁটা লাভ কৰা প্ৰথম ছবি
কাহিনীৰ সাৰাংশ
শ্যামচি আইৰ কাহিনীটো শ্যাম নামৰ লৰা এটা শ্যাম নামৰ লৰা আৰু মাকৰ সৈতে তেওঁৰ সম্পৰ্কৰ কেন্দ্ৰ কৰি আবৰ্তিত হৈছে শ্যামৰ জীৱনৰ ওপৰত মাকৰ গভীৰ প্ৰভাৱ পৰিছে মাকেই তেওঁক শিকাইছে, কেনেকৈ নীতি আৰু আদৰ্শত অটল থাকিব লাগে; আনকি চৰম দাৰিদ্ৰত পতিত হলেও নীতি-আদৰ্শ বিসৰ্জন দিয়া অনুচিত শ্যামৰ পৰিয়ালৰ সদস্যসকলৰ মাজৰ সম্পৰ্কক উন্মোচিত কৰা হৈছে মাকৰ ৰোগ আৰু মৃত্যুৰে ছবিৰ সমাপ্তি কৰা হৈছে

সমাজকৰ্মী পাণ্ডুৰং সদাশিৱ সানে (সানে গুৰুজী) ৰচিত শ্যামচি আই নামৰ আত্মজীৱনীমূলক গ্ৰন্থ এখনৰ আধাৰত ছবিখনৰ কাহিনীটো যুগুত কৰা হৈছে শ্যাম নামৰ চৰিত্ৰটো লেখক সদাশিৱ সানে নিজেই বুলি দাবী কৰা হয় 
অভিনয় শিল্পী

বনমালা (যশোদা)
মাধৱ ৱজে (শ্যাম) 
শংকৰ কুলকাৰ্ণী (সদুভাঊ)
সুমতি গুপ্তে
সৰস্বতী বোদাচ
বসন্ত বাপত
দামুন্না যোশী

বঁটা
 ১ম ৰাষ্ট্ৰীয় চলচ্চিত্ৰ বঁটা (১৯৫৩)- সৰ্বভাৰতীয় স্তৰত শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰপতিৰ সোণৰ পদক

তথ্যসূত্ৰ

বাহ্যিক সংযোগ
   (1915-2007) 

শ্ৰেণী:মাৰাঠী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্যামসুন্দৰ টিলা ১৯৯৮-৯৯ৰ পৰা ২০০০-২০০১ চন পৰ্যন্ত হোৱা প্ৰত্নত্বাত্তিক খনন পিছত সম্পূৰ্ণ ৰূপে উন্মোচিত হোৱা ভাৰতৰ ত্ৰিপুৰাৰ এক ইটাৰে নিৰ্মিত বৌদ্ধ সন্ন্যাস স্থল ইয়াৰ ওপৰৰ অংশ বৰ্তমান ধ্বংস-প্ৰায় অৱস্থাত আছে এই বৌদ্ধ মন্দিৰটোৰ কেন্দ্ৰীয় গৰ্ভগৃহ চাৰিটা প্ৰধান দিশেৰে সংযুক্ত ইয়াৰ প্ৰতিটো সহায়ক তীৰ্থস্থলৰ পৰিকল্পনা বৰ্গাকাৰ ইয়াৰ উপৰিও এটা প্ৰশস্ত প্ৰদিক্ষণপথ অৰ্থাৎ ইয়াৰ চাৰিটা উপমন্দিৰৰ চাৰিওফালে যাৱ পৰা চক্ৰাকাৰ পথ আছে ভূমিগৃহৰ প্ৰাচিৰৰ বাহিৰৰ অংশটো ধ্যান মূদ্ৰাত বৌদ্ধ ফলকৰ দ্বাৰা সজ্জিত গণেশ আৰু কাৰ্তিক, কীৰ্তিমুখ, নৃত্য শিল্পী, সংগীতজ্ঞ, ধনুধাৰী, যোদ্ধা, গন্ধৰ্ব, কিন্নৰ, হাঁহ, ময়ূৰ, পাৰ, ঈগল, সাপ, মাছ, মকৰ, ঘোঁৰা, হাতী, বাঘ, সিংহ, হৰিণ সহ অন্যান্য বৌদ্ধ দেৱ-দেৱী, ব্ৰাহ্মণ্য ব্যক্তিত্ব ষাঁৰ, মহিষ, বান্দৰ, ছাগলি, পৌৰাণিক প্ৰাণীৰ মূৰ্তি, সূৰ্যমুখী, পথ, কলসা ইত্যাদি

ইয়াৰ উপৰিও খননৰ সময়ত প্ৰচুৰ পৰিমাণৰ পুৰা মাটিৰ ফলক উদ্ধাৰ হৈছে শিলৰ ভাস্কৰ্য উদ্ধাৰৰ ভিতৰত তাৰা আৰু হয়গ্ৰীৱৰ দ্বাৰা অংকিত অৱলৌকিতেশ্বৰৰ জীৱন আকাৰৰ চিত্ৰ উল্লেখযোগ্য শৈলাগত দেহাৱশেষ বোৰৰ পৰা অনুমান কৰা যায় যে এই টিলা নৱম-দশম শতাব্দীৰ (খ্ৰী)

তথ্য সংগ্ৰহ

শ্ৰেণী:ভাৰতৰ পুৰাতাত্বিক ক্ষেত্ৰ
শ্ৰেণী:ভাৰতৰ ধৰ্মীয় স্থান
শ্ৰেণী:বৌদ্ধ মন্দিৰ
শ্যামা (জন্ম: খুৰচিদ আখটাৰ; ; ৭ জুন ১৯৩৫-১৪ নবেম্বৰ ২০১৭) এগৰাকী হিন্দী চলচ্চিত্ৰৰ অভিনেত্ৰী আছিল ১৯৪৫ৰ ১৯৮৯লৈ তেওঁ অভিনয় জীৱনত সক্ৰিয় হৈ আছিল তেওঁক আৰপাৰ, বৰসাত কী ৰাত আদি ছবিৰ বাবে খ্যাত
ব্যাক্তিগত জীৱন
১৯৩৫ চনত এটা মুছলমান পৰিয়ালত তেওঁৰ জন্ম হয় ১৯৫৩ চনত ফলি মিস্ত্ৰীৰ সৈতে তেওঁৰ বিবাহ সম্পন্ন হয় ফলি মিস্ত্ৰী গুজৰাটৰ এজন পাৰ্চী সম্প্ৰদায়ৰ লোক আছিল শ্যামাৰ অভিনয় জীৱনত প্ৰভাৱ পৰিব বুলি তেওঁলোকে এই বিবাহৰ কথা দহ বছৰ ধৰি গোপনে ৰাখিছিল সেই সময়ত বিবাহিত বুলি জানিলে মহিলা তাৰকাৰ অনুগামীৰ সংখ্যা হ্ৰাস পাব বুলি ভবা হৈছিল তেওঁলোকৰ প্ৰথম সন্তানটো জন্মৰ সময়তহে এই বিবাহৰ কথা প্ৰকাশ পাইছিল দম্পতিহালৰ তিনিটা সন্তান আছিল, পুত্ৰ ফাৰুক আৰু ৰোহিত্তন, জীয়ৰী চিৰিন ফলি মিস্ত্ৰীৰ মৃত্যু ১৯৭৯ চনত হয় তাৰপিছৰে পৰা শ্যামাই মুম্বাইত থাকিবলৈ লৈছিল

কৰ্মজীৱন
১৯৪০ৰ দশকত লাহোৰৰ পৰা মুম্বাইলৈ আহিছিল তেওঁ কম বয়সতে চৌকত ৰিজভিৰ জীন্নতত (১৯৪৫) নুৰজাহানৰ ভূমিকাত আৰু মীৰাবাই (১৯৪৭) ছবিত অভিনয় কৰে ১৯৫৭ চনত তেওঁক শাম্মী কাপুৰৰ সৈতে ধ্ৰুপদী ৰোমান্তিক ছবি মিৰ্জা চাহিবাত দেখা যায়  

পৰিচালক বিজয় ভাটে তেওঁক মঞ্চনাম শ্যামা দিয়ে, যি নামেৰে তেওঁ পৰৱৰ্তী ছবিবোৰত অভিনয় কৰিছিল তেওঁ গুৰু দত্তৰ আৰপাৰত মুখ্য ভূমিকাত অভিনয় কৰে তাৰপিছত কৰে বৰসাত কী ৰাত আৰু এইখনক তেওঁৰ সৰ্বশ্ৰেষ্ঠ প্ৰদৰ্শন বুলি ভবা হয় তেওঁ পঞ্চাচ আৰু ষাঠিৰ দশকৰ এগৰাকী আগশাৰীৰ মুখ্য অভিনেত্ৰী আছিল আৰু ১৫০খনত কৈও অধিক ছবিত অভিনয় কৰিছিল; ইয়াৰ বহুতো নায়িকাৰ চৰিত্ৰত মিলন, ভাইভাই (১৯৫৬),মিৰ্জা চাহিবা (১৯৫৭),ভাবী (১৯৫৭) আৰু সাৰদাত (১৯৫৭) তেওঁৰ বহুমুখী অভিনয় প্ৰতিভা দেখা যায় সাৰদা ছবিৰ অভিনয়ৰ বাবে তেওঁ ১৯৫৮ চনৰ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা পায়

পঞ্চাছৰ দশকৰ শেষৰ ফালৰ তেওঁ এনে এগৰাকী অভিনেত্ৰী আছিল, যিয়ে সংগীত পৰিচালক আৰু গীতিকাৰসকলৰ ছন্দ আৰু গীতৰ প্ৰতি আটাইতকৈ ধনাত্মক সঁহাৰি দিছিল শ্যামাৰ ওপৰত চিত্ৰায়িত কৰা "এ দিল মুঝে বতাদে", "ও চান্দ জহাঁ ও যায়ে", "এ লো মেঁ হৰি পিয়া", "দেখো ও চান্দ চুপ কে কৰাতা হ্যায় ক্যা ইছাৰা" আদি গীত তেওঁৰ সংবেদনশীল অভিনয়ৰ উদাহৰণ তেওঁ "দো বেহেন"ত (১৯৫৯) দুজনী পৰস্পৰ বিপৰীতধৰ্মী চৰিত্ৰৰ ভনীয়েকৰ দ্বৈত চৰিত্ৰত অভিনয় কৰিছিল

এটা সাক্ষাৎকাৰত তেওঁ উল্লেখ কৰিছিল, মই কেতিয়াও (অভিনয়ৰ বিষয়ে) শিকিবলগীয়া হোৱা নাই মই আত্মবিশ্বাসী আছিলো আৰু বেছি চিন্তা কৰিবৰ প্ৰয়োজন নাছিল তেওঁ বিশ্বাস কৰিছিল, তাৰকা জন্মে, তৈয়াৰ কৰিব পৰা নাযায়

জনী ৱাকাৰ আৰু শ্যামাই চু মন্তৰ, আৰপাৰ, মুচাফিৰখানা, খোটে পেইছে আৰু খেল খিলাড়ি কাত একেলগে কাম কৰে পিছৰ সময়চোৱাত তেওঁ ছবি যেনে- মাষ্টাৰজী (১৯৮৫)অজনবী (১৯৭৪),শাৱন ভাদো (১৯৭০),দিল দিয়া দৰ্দ লিয়া (১৯৬৬) আদিত স্মৰণীয় চৰিত্ৰত অভিনয় কৰিছে
মৃত্যু
১৪ নবেম্বৰ ২০১৭ত ৮২ বছৰ বয়সত হাওফাওৰ সংক্ৰমণ হৈ শ্যামাৰ মৃত্যু হয় তেওঁক মুম্বাইৰ মেৰাইন লাইনৰ বড়া কবৰস্তানত সমাধিস্থ কৰা হয়

তথ্য উৎস

বাহ্যিক সংযোগ
 
   
   
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:মৃত ব্যক্তি
শ্ল'গান () হ'ল কোনো এক ফৈদ বা কোনো ৰাজনৈতিক, বাণিজ্যিক, ধৰ্মীয় বা অন্যান্য প্ৰসংগত কোনো ধাৰণা বা উদ্দেশ্যৰ পুনৰাবৃত্তিমূলক প্ৰকাশ হিচাপে ব্যৱহাৰ কৰা স্মৰণীয় মূলমন্ত্ৰ বা বাক্যাংশ, যাৰ লক্ষ্য হৈছে জনসাধাৰণৰ সদস্য বা অধিক নিৰ্ধাৰিত লক্ষ্য গোট ইংৰাজীৰ অক্সফৰ্ড অভিধানে শ্ল'গানক "বিজ্ঞাপনত ব্যৱহৃত এক চুটি আৰু আকৰ্ষণীয় বা স্মৰণীয় বাক্যাংশ" বুলি সংজ্ঞায়িত কৰিছে সাধাৰণতে শ্ল'গানৰ বৈশিষ্ট্য হ'ল স্মৰণীয়, অতি সংক্ষিপ্ত আৰু দৰ্শকক আকৰ্ষণ কৰাৰ ক্ষমতাযুক্ত৷
ব্যুৎপত্তি
শ্ল'গান শব্দটো  ৰ পৰা উদ্ভৱ হৈছে, যিটো আছিল স্কটিছ গেলিক আৰু আইৰিছ স্লুআঘ-ঘাইৰম (-) ( '', '' আৰু  '') ৰ ইংৰাজীকৰণ- (2003), . 1174.  জৰ্জ ই শ্বেংকেলৰ (১৯৪১, ডেণ্টন ১৯৮০ত উদ্ধৃত) গৱেষণাত কোৱা হৈছে যে "১৭০৪ চনৰ ভিতৰত ইংৰাজী ভাষী লোকসকলে এই শব্দটো ব্যৱহাৰ কৰিবলৈ আৰম্ভ কৰিছিল" সেই সময়ত শব্দটোৰ অৰ্থ আছিল "স্বতন্ত্ৰ টোকা, বাক্যাংশ বা কোনো ব্যক্তিৰ কান্দোন বা ব্যক্তিৰ শৰীৰ" মধ্যযুগত সমগ্ৰ ইউৰোপ মহাদেশতে শ্ল'গান সাধাৰণ আছিল; ৰাতি বা যুদ্ধৰ বিভ্ৰান্তিত ব্যক্তিসকলক সঠিকভাৱে চিনাক্ত কৰাটো নিশ্চিত কৰিবলৈ ইয়াক প্ৰধানকৈ পাছৱৰ্ড হিচাপে ব্যৱহাৰ কৰা হৈছিল

তথ্যসূত্ৰ
শ্লভেনিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ শ্লভেনিয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে 
পৰিসংখ্যা
 চনত শ্লভেনিয় ৱিকিপিডিয়াৰ টা প্ৰবন্ধ,  গৰাকী সম্পাদক,  গৰাকী প্ৰশাসক আৰু টা ফাইল আছে মুঠ সম্পাদনা সংখ্যা পৰিসংখ্যা

বাহ্যিক সংযোগ
শ্লভেনিয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
শ্ৰদ্ধা শশীধৰ () (জন্ম: ৩ ছেপ্টেম্বৰ ১৯৯৬) এগৰাকী ভাৰতীয় সৌন্দৰ্য্য প্ৰতিযোগিতাৰ খিতাপধাৰী যিয়ে মিছ দিভা ইউনিভাৰ্ছ ২০১৭-ৰ মুকুট পিন্ধিছিল আৰু মিছ ইউনিভাৰ্ছ ২০১৭-ত ভাৰতক প্ৰতিনিধিত্ব কৰিছিল

তেওঁ নাইক, ইয়ামাহা ফেচিনো আদি ব্ৰেণ্ডৰ বাবে মডেলিং কৰি আহিছে মিছ ইউনিভাৰ্ছ ইণ্ডিয়া ২০১৭-ৰ সময়ৰ পৰা তেওঁ ঘানা, থাইলেণ্ড, ফিলিপাইনছ আদি দেশত বস্ত্ৰ, পৰ্যটন আৰু ৰিয়েল এষ্টেটৰ অনুষ্ঠানৰ প্ৰচাৰৰ বাবে ভাৰতীয় প্ৰতিনিধি হিচাপে আন্তঃৰাষ্ট্ৰীয় ভ্ৰমণ কৰিছে৷

 প্ৰাৰম্ভিক জীৱন 
শ্ৰদ্ধাৰ জন্ম হৈছিল ভাৰতৰ চেন্নাইত নাছিকৰ দেওলালিৰ আৰ্মি পাব্লিক স্কুলৰ পৰা স্কুলীয়া শিক্ষা গ্ৰহণ কৰি মুম্বাইৰ ছফিয়া কলেজ ফৰ উইমেনত নামভৰ্তি কৰি গণমাধ্যমৰ ডিগ্ৰী লাভ কৰিছে 

 পেজেণ্ট্ৰী 

 মিছ ডিভা-২০১৭ 
শ্ৰদ্ধাই ইয়ামাহা ফাচিনো মিছ ডিভা ইউনিভাৰ্ছ ২০১৭-ৰ মুকুট পিন্ধিছিল বিদায়ী খিতাপধাৰী ইয়ামাহা ফাচিনো মিছ ডিভা ইউনিভাৰ্ছ ২০১৬-ৰ ৰশ্মিতা হৰিমুৰ্থীৰ পৰা

 মিছ ইউনিভাৰ্ছ ২০১৭ 
২০১৭ চনৰ ২৬ নৱেম্বৰত আমেৰিকাৰ নেভাদাৰ লাছ ভেগাছৰ দ্য এক্সিছত অনুষ্ঠিত হোৱা মিছ ইউনিভাৰ্ছ ২০১৭ত ভাৰতক প্ৰতিনিধিত্ব কৰিছিল যদিও তেওঁ স্থান পোৱা নাছিল৷

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
উৎপাদন কাৰ্য্যত খটোৱা সকলো ধৰণৰ প্ৰচেষ্টাকে অৰ্থবিজ্ঞানত 'শ্ৰম' () বোলে অথবা আৰ্থিক বিবেচনাধীন হৈ মানুহে প্ৰবৃত্ত হোৱা শাৰীৰিক আৰু মানসিক সকলো কামকে অৰ্থবিজ্ঞানত শ্ৰম বোলে(" ,    ,          ")"  "--. উৎপাদনৰ উপাদান হিছাবে শ্ৰমিকৰ স্থান মন কৰিব লগাআন উপাদানৰ তুলনাত ই সম্পূৰ্ণ বেলেগ শ্ৰমৰ যোগান ধৰোতা শ্ৰমিক এটা জীৱন্ত বস্তু, ই মানুহ মানৱীয় বিচাৰ-বুদ্ধি সকলো ইয়াৰ আছে শ্ৰমিক কেৱল উৎপাদনৰ উপাদানেই নহয়, উৎপাদনৰ লক্ষ্যও শ্ৰম, উৎপাদনৰ এনে এটা আহিলা যাৰ লগত মানুহ প্ৰত্যক্ষভাৱে জৰিত শ্ৰমিকৰ কেইবাটাও গুৰুত্বপুৰ্ণ বৈশিষ্ট্য আছে তলত শ্ৰমৰ কেইটামান উদাহৰণ দিয়া হ'ল

শ্ৰমৰ বৈশিষ্ট্য
 শ্ৰমক শ্ৰমিকৰ পৰা পৃথক কৰিব নোৱাৰি ভূমি বা মুলধনক যেনেকৈ গৰাকীৰ পৰা আহিলাটোক বিচ্ছিন্ন কৰিব পাৰি তেনেকৈ শ্ৰমক শ্ৰমিকৰ পৰা আঁতৰাই আনিব নোৱাৰি শ্ৰমিকে তেওঁৰ শ্ৰমহে বিক্ৰী কৰে, কিন্তু তেঁও নিজেই নিজৰ শ্ৰমৰ মালিক
 শ্ৰম ক্ষণস্থায়ী এজন শ্ৰমিক নিবনুৱা হৈ থকা মানে তেওঁৰ শ্ৰম শক্তি আৰু সময়ৰ অপচয় সেই ক্ষতি অপুৰণীয় নিবনুৱা হৈ থকাৰ অৰ্থ হ'ল শ্ৰমিকৰ শ্ৰম নষ্ট হোৱা
ভূমি আৰু মুলধনৰ দৰে শ্ৰম সাঁচি থ'ব নোৱাৰিযিহেতু বয়স বঢ়াৰ লগে লগে মানুহৰ আয়ুস হ্ৰাস হৈ আহেসাঁচি থ'লে শ্ৰমিকৰ জীৱনৰ পৰা শ্ৰম হেৰাই যায় ভূমি আৰু মূলধন সাঁচি থলে উপযোগিতা বৃদ্ধি হয়, আনহাতে শ্ৰম সাঁচি থলে মূল্য কমিহে যায়
শ্ৰম সাঁচি থব নোৱাৰি বাবেই শ্ৰমিকৰ দৰ-দাম কৰাৰ ক্ষমতা তেনেই কমশ্ৰম সাঁচি থব নোৱাৰা কাৰণেই শ্ৰমিকে কম মজুৰিত কাম কৰিবলৈ বাধ্য হয়উৎপাদন প্ৰতিস্থানৰ মালিক বা পুঁজিপতি সকলে শ্ৰমিকক কম মজুৰিত খটুৱাই অধিক মুনাফা লাভৰ চেষ্টা কৰে
শ্ৰমৰ দাম পৰিবৰ্তনে ইয়াৰ যোগানৰ ওপৰত বিপৰীত প্ৰতিক্ৰিয়া সৃষ্টি কৰে যোগানৰ নিয়ম অনুসৰি যিকোনো সামগ্ৰীৰ দাম বৃদ্ধি হলে যোগান বৃদ্ধি হয়কিন্তু শ্ৰমিকৰ দাম অৰ্থাৎ মজুৰি বৃদ্ধি হলে, শ্ৰমিকৰ যোগান হ্ৰাস পায়
শ্ৰম চলনশীলশ্ৰমিকৰ লগতে যিহেতু শ্ৰম থাকে সেয়ে শ্ৰম চলনশীলঅৱশ্যে শ্ৰমৰ চলনশীলতা আংশিকহেসামাজিক,ভৌগলিক,ৰাজনৈতিক আদি বিভিন্ন কাৰকৰ ওপৰত শ্ৰমিকৰ চলনশীলতা নিৰ্ভৰ কৰে
ভূমিৰ দৰে শ্ৰমো বিসম গুণসম্পন্নস্ধান,কাল,পাত্ৰ ভেদে শ্ৰমিকৰ গুণ ভিন্ন ভিন্ন হয়নিপুন বা প্ৰশিক্ষণ প্ৰাপ্ত শ্ৰমিকৰ দক্ষতা অনিপুন শ্ৰমিকৰ তুলনাত বেছি হয়জন্মগত কাৰণ, জলবায়ু, খাদ্যাভাস ইত্যাদি কাৰকৰ ওপৰত শ্ৰমিকৰ দক্ষতা বহুপৰিমানে নিৰ্ভৰ কৰে
শ্ৰমৰ যোগান হ্ৰসকালত অস্থিতিস্থাপকঅৰ্থাৎ প্ৰয়োজন অনুসৰি শ্ৰমৰ যোগান তৎক্ষনাৎ বঢ়াব নোৱাৰি
শ্ৰমৰ আতাইতকৈ লক্ষনীয় বৈশিষ্ট্য হ'ল, শ্ৰমৰ নিজা বিচাৰ বিবেচনা আছে

তথ্য সংগ্ৰহ

শ্ৰেণী:অৰ্থনীতি
শ্ৰী কান্তিৰাভা ষ্টেডিয়াম ৰাজ্যৰ প্ৰধান বহুমুখী ষ্টেডিয়াম ইয়াক মূলতঃ ফুটবল খেলাৰ বাবে ব্যৱহাৰ কৰা হয় বেংগালুৰুৰ সম্পাংগী ৰামা নগৰাৰ সমীপত অৱস্থিত এই ষ্টেডিয়াম

 ২০১৯ চনৰ এএফচি এছিয়ান কাপৰ কোৱালিফায়াৰ 

এই খেলপথাৰত ভাৰতীয় জাতীয় ফুটবল দলৰ ঘৰুৱা দুখন খেল অনুষ্ঠিত হয় ৷ এটা কিৰ্গিস্তানৰ ৰাষ্ট্ৰীয় ফুটবল দলৰ বিৰুদ্ধে আৰু আনটো মাকাউৰ বিৰুদ্ধে দুয়োখন খেলতে ভাৰতে জয়লাভ কৰে

তথ্য উৎস

শ্ৰেণী:ভাৰতীয় ক্ৰীড়া সংঘ
শ্ৰেণী:ষ্টেডিয়াম
কাশী কৰৱত মন্দিৰ - এইটো এটা সৰু আত্মহত্যা মন্দিৰ হয় এইটো কাশীৰ প্ৰসিদ্ধ ব্লু লছীৰ দোকান আৰু কাশী বিশ্বনাথ মন্দিৰৰ পৰা কিছু মিটাৰ দূৰত অৱস্থিত আৰু ইয়াক এটা প্ৰাচীন শিৱ মন্দিৰ বোলা হয় এইটো এটা সৰু মন্দিৰ আৰু মাত্ৰ স্থানীয় লোক সকলহে তালৈ যায় 
বৰ্তমান মন্দিৰৰ মাটিৰ তলৰ কুঠৰীত মাত্ৰ পূজাৰী আৰু তেওঁলোকৰ সম্বন্ধীয় সকলেহে প্ৰৱেশ কৰিব পাৰে তেওঁলোকে ২৫ প্ৰজন্ম ধৰি সেই ঠাইৰ চোৱাচিতা কৰি আহিছে তাত থকা কৰতখন ব্ৰিটিছ সকলে লৈ গৈছিল 

হিন্দু ধৰ্মৰ ধৰ্মগুৰুসকলে যি সাধনা সাধকসকলক কয়, সেয়া শাস্ত্ৰ প্ৰমাণিত নহয় যাৰ বাবে সাধকসকলে ঈশ্বৰৰ পৰা কোনো উপকাৰ নাপালে যিটো ভক্তিৰ পৰা আশা কৰা হৈছিল কাশীৰ ধৰ্মগুৰুসকলে এটা নিন্দনীয় আৰু অপৰাধমূলক পৰিকল্পনা কৰিলে যে ভগৱান শিৱই আদেশ দিছে যে কাশী চহৰত প্ৰাণ আহুতি দিয়াজনৰ বাবে স্বৰ্গৰ দুৱাৰ মুকলি হব কোনো বাধা নোহোৱাকৈ তেওঁ স্বৰ্গলৈ যাব বৰ্তমান জিলা- সন্ত কবীৰ নগৰ (উত্তৰ প্ৰদেশ)ৰ মগহৰ নগৰত (উত্তৰ প্ৰদেশৰ গোৰখপুৰৰ ওচৰত) মৃত্যু হোৱাজন নৰকলৈ যাব বা গাধৰ শৰীৰ প্ৰাপ্ত কৰিব 

মগহৰত মৃত্যু হোৱাজন পোনপটীয়াকৈ গাহৰি বা গাধৰ যোনিলৈ অৰ্থাৎ নৰকলৈ যাব আৰু কাশীত মৃত্যু হোৱা সকল পোনপটীয়াকৈ স্বৰ্গলৈ যাব বুলি প্ৰচাৰ কৰা ভ্ৰান্ত ধাৰণাটোৰ বাবেই আগতে সকলোৱে কাশীত জীৱনৰ শেষ সময় অতিবাহিত কৰিছিল 

সেইবাবেই আশে-পাশে থকা গাঁৱৰ মানুহে বৃদ্ধ বয়সত মাক-দেউতাকক কাশীৰ স্বাৰ্থপৰ পণ্ডিত পূজাৰীৰ হাতত গতাই দিছিল তেওঁলোকে ভাড়াৰ ভিত্তিত বুঢ়া-বুঢ়ী সকলক নিজৰ লগত ৰাখিছিল তাৰ পিছত লাহে লাহে বুঢ়া-বুঢ়ীৰ সংখ্যা বাঢ়ি আহিল, গতিকে স্বাৰ্থপৰ পণ্ডিত আৰু পুৰোহিতসকলে চিন্তা কৰিবলৈ ধৰিলে যে এজনক সেৱা কৰাই টান, সকলোকে কেনেকৈ সেৱা কৰিব তাৰ পাছত গংগা নদীৰ পাৰত ইটাৰ প্ৰকাণ্ড গুহা এটা সাজিছিল যাতে তেওঁলোকক জোৰকৈ মাৰিব পাৰে তাৰ পাছত সেই গুহাটোৰ ভিতৰত কৰতৰ দৰে বস্তু এটা স্থাপন কৰা হল যাক সেই সময়ৰ মানুহে কৰৌত বুলি কৈছিল তেতিয়া সেই বুঢ়া-বুঢ়ী সকলক কোৱা হল যে যিয়ে সোনকালে স্বৰ্গলৈ যাব বিচাৰে, এই গুহাটোত কৰতেৰে মূৰ কাটি পেলাওক, তেওঁ পোনে পোনে স্বৰ্গলৈ যাব এইটোৱেই শিৱ ভগৱানৰ আদেশ এই কথা শুনাৰ পিছত, যিহেতু সকলো বয়োজ্যেষ্ঠই ইতিমধ্যে দুখ আৰু বেদনাত অশান্তি পাইছিল, গতিকে এই দুখৰ পৰা মুক্তি পাবলৈ সকলোৱে হয় বুলি ক'লে, আৰু সকলোৰে এজন এজনকৈ মূৰ কাটি পেলোৱা হৈছিল যেতিয়াই সেই কৰতখন কোনো কাৰণত আচল হৈ পৰিছিল, তেতিয়াই কোৱা হৈছিল যে ঈশ্বৰৰ আদেশ এতিয়াও আপোনাৰ বাবে অহা নাই তেতিয়া সেই বুঢ়াজনে কান্দি কান্দি উভতি আহিছিল আৰু কিছু সময়ৰ পাছত আকৌ কৰতেৰে মূৰটো কাটিবলৈ পুৰোহিতসকলক মাচুল দিছিল এইদৰে সেই বৃদ্ধসকলৰ সংখ্যা কমি গল যিটো আছিল অতি নিষ্ঠুৰতাৰে ভৰা কুকৰ্ম 
উল্লেখযোগ্য সেই মন্দিৰত কেৱল সনাতন হিন্দু ধৰ্মৰ লোকেহে প্ৰৱেশ কৰিব পাৰিছিল
শ্ৰী গংগামা দেৱী মন্দিৰ() বাংগালোৰ চহৰৰ উত্তৰ-পশ্চিম অঞ্চলত মল্লেশ্বৰ লেআউটৰ দ্বিতীয় টেম্পল ষ্ট্ৰীটৰ কাদু মল্লেশ্বৰ মন্দিৰৰ ওচৰত অৱস্থিত
মন্দিৰৰ মুখ্য দেৱতা হৈছে গণগাম্মা বা দেৱী গংগা, যাক পৃথিৱীত গংগা নদী আৰু শক্তিৰ অৱতাৰ হিচাপেও প্ৰকাশ কৰা বুলি গণ্য কৰা হয়
মন্দিৰৰ ইতিহাস
ভাৰতৰ এগৰাকী জনপ্ৰিয় দেৱী গঙ্গমা হৈছে বাংগালোৰৰ এগৰাকী নাদা দেৱথে বা স্থানীয় দেৱতা বাৰ্ষিক গঙ্গামা জাথৰে বা ধৰ্মীয় মেলা আৰু উৎসৱ সমগ্ৰ ভাৰতৰ বিভিন্ন স্থানত অনুষ্ঠিত হয় আৰু বাংগালোৰত হোৱা এই অনুষ্ঠানটো ১৯২৮ চনৰ পৰা মল্লেশ্বৰ অঞ্চলত আৰু ইয়াৰ আশে-পাশে অনুষ্ঠিত হৈ আহিছে
২০০৪ চনত দেৱীৰ সন্মানত এটা স্থায়ী মন্দিৰ পবিত্ৰ কৰা হৈছিল

মন্দিৰ চৌহদৰ অনান্য দেৱ-দেৱী
মন্দিৰ চৌহদত গণেশ, সুব্ৰমন্য আৰু নৱগ্ৰহৰ বাবে সৰু মন্দিৰআছে

বাৰ্ষিক গংগামা জাথৰে
'জাথ্ৰা' বা 'জাথৰে' হৈছে এক বাৰ্ষিক ধৰ্মীয় মেলা আৰু উৎসৱ যাক দক্ষিণৰ ৰাজ্যসমূহৰ বিভিন্ন সাধু আৰু স্থানীয় দেৱতাৰ সন্মানত অনুষ্ঠিত কৰা হয় যেনে য়েল্লাম্মা মন্দিৰৰ য়েল্লাম্মা জাথ্ৰে, সৌন্দাট্টি, নায়কনাহাট্টি থিপেৰুদ্ৰা স্বামী মন্দিৰত নায়কনাহাট্টি জাথৰে আদি
বাংগালোৰৰ গাংগমগাম্মা জাথৰে ১৯২৮ চনৰ পৰা এটা পৰম্পৰা হৈ আহিছে আৰু বৰ্তমান মল্লেশ্বৰ গণগাম্মা মন্দিৰৰ চাৰিওফালে অনুষ্ঠিত হৈ আছে

অনুষ্ঠানটো সাধাৰণতে তিনিদিনীয়াকৈ অনুষ্ঠিত কৰা হয় আৰু বাংগালোৰ আৰু ওচৰৰ অঞ্চলৰ পৰা হাজাৰ হাজাৰ ভক্ত মন্দিৰলৈ আহে  মন্দিৰ আৰু দেৱতাক বিশেষভাৱে সজোৱা হয় আৰু ভক্তসকলে পৰম্পৰাগত ফুল, নাৰিকল আৰু ফলৰ সৈতে দেৱীক ৰাগী গেঞ্জি (গ্ৰুৱেল) আগবঢ়ায়

তথ্যৰ উৎস
শ্ৰেণী:হিন্দুধৰ্মৰ মঠ-মন্দিৰ
শ্ৰী গুণসিংহে (; সিংহলী:   ; ১৮ ফেব্ৰুৱাৰী ১৯২৫  ২৫ মে ২০১৭) শ্ৰীলংকাৰ এগৰাকী শিক্ষাবিদ, কবি, সংস্কৃতিবিদ, শিল্পকলা ইতিহাসবিদ, লেখক তথা চলচ্চিত্ৰ নিৰ্মাতা আছিল মুক্ত সিংহল কবিতাৰ সৃষ্টিশীলতাক নিখুঁত আৰু তীক্ষ্ণ কৰাত তেওঁ এক গুৰুত্বপূৰ্ণ ভূমিকা পালন কৰিছিল সিংহলী সাহিত্যত সাহিত্যিক ভাষাৰ পৰিৱৰ্তে কথিত ভাষা ব্যৱহাৰত গুণসিংহেই অন্যতম গুৰুত্বপূৰ্ণ ভূমিকা লৈছিল 

প্ৰাৰম্ভিক জীৱন
শ্ৰীলংকাৰ কেগালে জিলাৰ ৰুৱানৱেলাত শ্ৰী গুণসিংহেৰ জন্ম হৈছিল তেওঁ মহিন্দা মহাবিদ্যালয়, গালে আৰু চেইলন বিশ্ববিদ্যালয়ত শিক্ষা লাভ কৰিছিল চৰবোন বিশ্ববিদ্যালয়ত, তেওঁ ভাৰতীয় চিত্ৰকলাৰ কৌশল সন্দৰ্ভত পিএইচডি সম্পূৰ্ণ কৰে পিছলৈ শ্ৰী গুনসিংহে বিশ্ববিদ্যালয়ৰ প্ৰবক্তা হয় আৰু শ্ৰীলংকাৰ পেৰাডেনিয়া বিশ্ববিদ্যালয় আৰু কানাডাৰ ব্ৰিটিছ কলম্বিয়াৰ ভিক্টোৰিয়া বিশ্ববিদ্যালয়ত অধ্যাপনা কৰে ইয়াত তেওঁ শিল্পকলাৰ ইতিহাস পঢ়াইছিল পৰৱৰ্তী সময়ত তেওঁ পেৰিছ ভ্ৰমণ কৰিছিল; যত তেওঁ তেওঁৰ পঢ়া-শুনা অব্যাহত ৰাখে আৰু লা টেকনিক দে লা পেইনচাৰ ইণ্ডিনে ডিএপ্ৰছ লেচ টেক্সটেছ ডু চিলপা লিখে ,       '     ( :    , 1957). তেওঁৰ ভাতৃ ধৰ্ম গুণসিংহে, কলম্বোৰ নালন্দা মহাবিদ্যালয়ৰ প্ৰাক্তন অধ্যক্ষ আছিল

গুণসিংহে ১৯৭০ চনৰপৰা কানাডাত বাস কৰিছিল ২০১৭ চনৰ ২৫ মেত ৯২ বছৰ বয়সত তেওঁৰ মৃত্যু হয়

কৰ্মজীৱন
তেওঁৰ আটাইতকৈ উৎকৃষ্ট সাফল্যবোৰ হৈছে; ১৯৫৬ চনত কবিতা সংকলন মাছ লিয়া নতি আতা (ব্লিচড বোনছ) প্ৰকাশৰ সৈতে সিংহলী কবিতাত মুক্ত শ্লোকৰ সৃষ্টি; ই সেই সময়ৰ সাহিত্যত এক বিপ্লৱৰ সূচনা কৰিছিল তেওঁ ১৯৬০ চনত হেৱেনেলা প্ৰকাশ কৰিছিল, যাক চেতনা বৰ্ণনা শৈলীৰ নিয়ম অনুসৰি লিখা প্ৰথম সিংহলা উপন্যাস বুলি গণ্য কৰা হয় গুণসিংহে তেওঁৰ লিখনিত সিংহল আখৰ এন আৰু এল (    বৰ্জন কৰিছিল

তেওঁ তেওঁৰ কবিতাবোৰ এনেকুৱা বিষয়বস্তুৰ ওপৰত লিখিছিল যিবোৰ মী হৰাকা আৰু ৰাথু কেকুলাৰ দৰে বিষয়বস্তুতকৈ বহুত বেলেগ আছিল কিন্তু তেওঁ সিংহল কবিতাত দৃষ্টান্ত প্ৰৱৰ্তন কৰা প্ৰথমগৰাকী ব্যক্তি আছিলতেওঁৰ অন্যান্য কবিতা সংকলনসমূহৰ ভিতৰত আছে আবি নিকমানা (১৯৫৮), ৰাথু কেকুলা (১৯৬২) আৰু অলকামনন্দৱা (১৯৯৮) তেওঁ সিংহলা চনট্ৰিবিউচন টু দ্য বুদ্ধ ষ্টেচু শীৰ্ষক গৱেষণা প্ৰবন্ধটো লিখিছিল যিয়ে বেছিভাগ মন্দিৰৰ ক্ৰমান্বয়ে হ্ৰাস হোৱা ম্যুৰালবোৰৰ প্ৰতি মনোযোগ আকৰ্ষণ কৰিছিল

১৯৬৮ চনত তেওঁ এখন চিত্ৰনাট্য লিখে আৰু তাৰ আধাৰত সাত সমুদুৰা চলচ্চিত্ৰখন নিৰ্মাণ কৰে; এই চলচ্চিত্ৰখনে সমালোচকৰ ভূয়সী প্ৰশংসা লাভ কৰে চিনেমাখনে শ্ৰেষ্ঠ ছবি আৰু শ্ৰেষ্ঠ পৰিচালকসহ আঠটা সৰসাৱী বঁটা লাভ কৰে তেওঁ চিনেমাখনৰ কষ্টিউমও ডিজাইন কৰিছিল শ্ৰীলংকাৰ এগৰাকী অগ্ৰনী বুক কভাৰ ডিজাইনাৰ (গ্ৰন্থ প্ৰচ্ছদ নিৰ্মাতা) বুলিও গণ্য কৰা হয় আৰু তেওঁ কেইবাটাও ৰেডিঅ অনুষ্ঠানো পৰিচালনা কৰিছে ২০১০ চনত তেওঁ চিগিৰিয়াঃ কাশ্যপেজ সৌন্দৰ্য প্ৰাণময় নামৰ ৰচনাখন প্ৰকাশ কৰে, যাক আগতে ২০০৮ চনত কাচ্ছাপাচ্ হমেজ টু বিউটি শীৰ্ষকেৰে অনুবাদ কৰা হৈছিল 7 17

তথ্যসূত্ৰ

শ্ৰেণী:সাহিত্যিক
শ্ৰেণী:শ্ৰীলংকাৰ সাহিত্যিক
শ্ৰেণী:কবি
শ্ৰেণী:মৃত ব্যক্তি
শ্ৰী গুৰু টেগ বাহাদুৰ চাহিব গুৰুদ্বাৰা
শ্ৰী গুৰু টেগ বাহাদুৰ চাহিব গুৰুদ্বাৰা () অসমৰ ধুবুৰী জিলাৰ ব্ৰহ্মপুত্ৰ নদীৰ পাৰত অৱস্থিত এখন শিখ সকলৰ গুৰুদ্বাৰা গুৰুদ্বাৰা মানে গুৰুৰ দ্বাৰ, শিখ ধৰ্মাৱলম্বী সকলৰ মুখ্য উপাসনাস্থলী  শিখ সকলৰ প্ৰথম গুৰু, গুৰু নানক দেৱ ১৫০৫ খ্ৰীষ্টাব্দত ঢাকাৰ পৰা অসমলৈ আহোঁতে এই স্থানত তেওঁ শ্ৰীমন্ত শংকৰদেৱক লগ পাইছিল পিছলৈ ১৭শ শতিকাত শিখ সকলৰ নৱম গুৰু, গুৰু টেগ বাহাদুৰ এটা গুৰুদ্বাৰা স্থাপন কৰে গুৰু টেগ বাহাদুৰৰ শ্বহীদ দিৱস উপলক্ষে প্ৰতি বছৰে ডিচেম্বৰ মাহত এই ঐতিহাসিক ঠাইলৈ প্ৰায় ৫০,০০০ দেশী-বিদেশী হিন্দু, শিখ , মুছলিম আৰু অন্যান্য তীৰ্থযাত্ৰী আহে এই উৎসৱ প্ৰতি বছৰে ৩ ডিচেম্বৰত অনুষ্ঠিত হয় শিখ সকলে এই উৎসৱক শ্বহীদী গুৰু পৰ্ব বোলে

ইতিহাস
১৬৭০ চনত গুৰু টেগ বাহাদুৰ অসমলৈ আহিছিল তেওঁৰ লগত সম্ৰাট ঔৰংজেৱে আহোম ৰজা চক্ৰধ্বজ সিংহক দমন কৰিবলৈ পঠিওৱা অম্বৰৰ ৰজা ৰাম সিঙো আহিছিল তেতিয়া অসম এখন দুৰ্গম ঠাই আৰু ইয়াৰ মানুহবোৰ সাহসী তথা স্বাধীনপ্ৰিয় বুলি জনাজাত আছিল ৰাম সিঙৰ বাবে এই কাম এক প্ৰকাৰৰ শাস্ত্ৰীয়ে আছিল কাৰণ তেওঁৰ দায়িত্বত থাকোঁতে বিখ্যাত মাৰাঠা ৰজা শিৱাজী আৰু তেওঁৰ পুত্ৰ সকল পলায়ন কৰিছিল সেয়ে গুৰু টেগ বাহাদুৰৰ উপস্থিতিয়ে তেওঁ আৰু তেওঁৰ লগত যোৱা সৈন্য সকলক মানসিক শক্তি যোগাইছিল কিন্তু পিছলৈ গুৰুৰ উপস্থিতিয়ে অকল মানসিক শক্তিয়ে নহয় আন জৰুৰী কামো সমাধা কৰিছিল আহোম আৰু মোগলৰ মাজত শান্তিৰ চুক্তি ৰূপায়ন কৰাত গুৰু টেগ বাহাদুৰে অহোপুৰুষাৰ্থ কৰিছিল

গুৰু টেগ বাহাদুৰলৈ মাৰি পঠিওৱা ঐতিহাসিক শিলা
শান্তি প্ৰতিষ্ঠা কৰাৰ সময়ত সকলো সৈন্যই ৫ ঢাল মাটি যোগ দি এটা বৃহৎ মাটিৰ ঢিপ সাজিলে এই ঢিপ ধুবুৰীৰ ব্ৰহ্মপুত্ৰ নদীৰ সোঁ পাৰত এতিয়াও অৱস্থিত আৰু ইয়াক মানুহে পবিত্ৰ বুলি গণ্য কৰিব ধৰিলে ইয়াৰ লগতে গুৰু টেগ বাহাদুৰে থকা আৰু শান্তি প্ৰতিষ্ঠা কৰা ঠাই খনত এটা গুৰুদ্ধাৰা নিৰ্মাণ কৰা হল উদাসী পুৰোহিতে এই গুৰুদ্বাৰ চোৱা-চিতা কৰিছিল ১৮৯৬-৯৭ ত হোৱা প্ৰৱল ভূমিকম্পৰ এই গুৰুদ্বাৰা ধংশ হয় পিছত ১৯০১ চনত ভাই ৰাম সিঙে এই গুৰুদ্বাৰা পুনৰ নিৰ্মাণ কৰে মহন্ত সকলে এই গুৰুদ্বাৰাৰ মাটিৰ বাবে মোগলৰ অনুমোদন লাভ কৰিছিল ১৯০২-০৩ চনত মহন্ত জয় সিঙে এই অনুমোদন পত্ৰ লৈ গুৰুদ্বাৰাৰ ভৱন পুনৰ নিৰ্মাণৰ বাবে অৰ্থৰ যোগান কৰিবলৈ পাঞ্জাবলৈ গৈছিল দুৰ্ভাগ্যবশতঃ ভাই জয় সিং অমৃতসৰৰ ওচৰত স্বৰ্গগামী হয় আৰু এই অনুমোদন পত্ৰ হেৰাই যায়

এই স্থানত দুটা গুৰুদ্বাৰা আছে:
 ঠাৰা চাহিব গুৰুদ্বাৰা বা দামদামা চাহিব গুৰুদ্বাৰা: ১৯৬৬ চনত এটা সৰু অষ্টভূজী জুপুৰিৰে এটা গুৰুদ্বাৰা সজা হয় লগতে মাটিৰ ঢিপৰ ওপৰতো চালৰ ব্যৱস্থা কৰা কৰা হয় ইয়াক ঠাৰা চাহিব গুৰুদ্বাৰা বা দামদামা চাহিব গুৰুদ্বাৰা বুলি কোৱা হয়
 শ্ৰী গুৰু টেগ বাহাদুৰ চাহিব গুৰুদ্বাৰা: এটা বৰ্গাকাৰ গৃহ, কাঠৰ বেৰ আৰু হেলনীয়া চালেৰে আনটো গুৰুদ্বাৰা সজা হয় শিখ প্ৰতিনিধি বৰ্ড পূৰ্বাঞ্চল শাখা আৰু স্থানীয় কমিটিয়ে গুৰুদ্বাৰাৰ চোৱা-চিতা আৰু উন্নয়নমুকল কাম কাজ কৰে

যাতায়ত
ধুবুৰীলৈ ছিলিগুৰি আৰু কাতিহাৰৰ পৰা ৰেলেৰে যোৱাৰ ব্যৱস্থা আছে ফকিৰাগ্ৰাম জংচনৰ পৰা ৰেলৰ দিশ সলনি কৰিব লগীয়া হয় এই ঠাই তাৰ পৰা প্ৰায় ৭০ কি.মি. দূৰত অৱস্থিত ধুবুৰী চহৰৰ পৰা এই ঠাই লৈ নিয়মিত বাছ চলাচল কৰে

 উল্লেখযোগ্য তীৰ্থযাত্ৰী 
১৯৮৩ চনত ভাৰতৰ প্ৰাপ্তন ৰাষ্ট্ৰপতি জ্ঞানী জেইল সিং এই পৱিত্ৰ স্থান দৰ্শন কৰিছিল

তথ্য সংগ্ৰহ

শ্ৰেণী:গুৰুদ্বাৰ
শ্ৰেণী:ধুবুৰী জিলা
শ্ৰেণী:অসমৰ ধৰ্মীয় স্থান
শ্ৰী জয়াবৰ্ধনেপুৰা কট্টে (   বা   ):..65 (কট্টে বুলিও জনাজাত ) শ্ৰীলংকাৰ চৰকাৰী ৰাজধানী ১৯৮২ চনত শ্ৰীলংকাৰ ৰাজধানী কলম্বোৰ পৰা শ্ৰী জয়াবৰ্ধনেপুৰা কট্টেলৈ স্থানান্তৰ কৰা হয় ই কলম্বোৰ কাষতে অৱস্থিত নাগৰিক এলেকা 
স্থাপন

শ্ৰীলংকাৰ নতুন সংসদ ১৯৮২ চনৰ ২৯ এপ্ৰিলত উদ্বোধন কৰে হয় নতুন সংসদ ভৱন ৫০,০০০ বৰ্গ মিটাৰ এলেকাৰ দোৱা বা এখন হ্ৰদৰ মাজৰ দ্বীপত নিৰ্মাণ কৰা হয় এই দ্বীপ পূৰ্বতে পৰ্তুগীজ সকলে কট্টেৰ শেষৰ কালৰ লৈকে অধিকাৰ কৰি ৰাখিছিল এই ৰাজকীয় চহৰত সুৰা নিষিদ্ধ ২৯ এপ্ৰিল ১৯৮২ চনত ৰাষ্ট্ৰপতি জে. আৰ. জয়বৰ্ধনে এই সংসদ ভৱন কমপ্লেক্স উদ্বোধন কৰে 

কলম্বোৰ পৰা চৰকাৰী অনুষ্ঠান-প্ৰতিষ্ঠান সমূহ ইয়ালৈ স্থানান্তৰ প্ৰক্ৰিয়া এতিয়াও চলি আছে 
 প্ৰশাসন 
250 কলম্বোৰ পৰা দক্ষিণ পূবত শ্ৰী জয়াবৰ্ধনেপুৰা কট্টেৰ অৱস্থান

কট্টে নাগৰিক উন্নয়ন কাউন্সিল ১৯৩০ ৰ দশকত ৰাজাগিৰীয়া নামৰ আধুনিক ভৱন নিৰ্মাণৰ দ্বাৰা প্ৰতিষ্ঠা হৈছিল পিছলৈ ই কট্টে নাগৰিক কাউন্সিললৈ উন্নীত হয় কলম্বো পৌৰনিগমৰ এক বুজন অংশৰ দ্বাৰা এই কাউন্সিল প্ৰতিষ্ঠা কৰা হৈছিল 
১৯৯৭ চনত কট্টে নাগৰিক কাউন্সিল শ্ৰী জয়াবৰ্ধনেপুৰা কট্টে পৌৰনিগমলৈ উন্নীত হয় চন্দ্ৰ ছিলভা ইয়াৰ প্ৰথম মেয়ৰ আছিল 

এই কাউন্সিলত ২০ জন সদস্য আছে ইয়াৰ ১০টা ৱাৰ্ড আছে কিন্তু এই ৱাৰ্ড সমূহৰ কোনো প্ৰতিনিধি নাই কেৱল ভোটডাঙৰ বাবে এই ৱাৰ্ড ব্যৱহৃত হয় 

অঞ্চল
 পিতা কট্টে 
পিতা কট্টে চহৰ খনৰ মাজে ভাগৰে গঠিত মালিবান আৰামায়া মন্দিৰ এই অঞ্চলৰ মুখ্য আকৰ্ষণ 
এথুল কট্টে
নাৱালা 
নুগেগদা 
 ৰাজাগিৰীয়া
 জনগাঁথনি 
কট্টে এখন বহুজাতিক, বহুধাৰ্মিক চহৰ সিংহলী সকল কট্টেৰ মূল অধিবাসী আন আন জনগোষ্ঠী সমূহ হল তামিল, মুছলমান, মালয়, আৰু বুৰঘেৰ বেছিভাগ মুছলমান আৰু তামিল সকল ৰাজাগিৰীয়াত বাছ কৰে ২০০১ চনৰ লোকপিয়ল মতে ইয়াৰ জন গাঁথনি এনে ধৰণৰ:

সিংহলী ৮৭.৪৯ বা ১০১,৩৩১ জন,
শ্ৰীলংকান তামিল ৫.৬৮ বা ৬,৫৮৩ জন,
শ্ৰীলংকান মুৰ ৩.৪৮ বা ৪,০৩১ জন,
বুৰঘেৰ ১.১৮ বা ১,৩৬৭ জন,
মালয় ০.৭৯ বা ৯১৯ জন
ভাৰতীয় তামিল ০.৬৮ বা ৭৮৬ জন,
শ্ৰীলংকান চেত্তী ০.০৬ বা ৬৫ জন,
বাৰাথা ০.০৫ বা ৫৭ জন আৰু
অন্যান্য ০.৫৯ বা ৬৮৭ জন,
মুঠ জনসংখ্যা হৈছে ১১৫,৮২৬ জন 

আনহাতে ২০০১ চনৰ লোকপিয়ল মতে ইয়াৰ ধৰ্ম ভিত্তিক জন গাঁথনি এনে ধৰণৰ:

বৌদ্ধ ধৰ্মৰ লোক ৯৩,৩৬৪ জন,
ৰোমান কেথলিক ৮,৬৫৯ জন,
ইছলাম ধৰ্মৰ লোক ৫,৪৬৫ জন,
হিন্দু ধৰ্মৰ লোক ৪,৫৫০ জন,
অন্যান্য খ্ৰীষ্টান ধৰ্মৰ লোক ৩,৬১৮ জন আৰু
অন্যান্য ১৭০ জন 
ক্ৰীড়া
দেশৰ নগৰ অঞ্চল তথা গ্ৰাম্যাঞ্চলত ক্ৰিকেট অতি জনপ্ৰিয় খেল, নগৰ খনৰ প্ৰায় প্ৰতিখন খেল পথাৰত ক্ৰিকেট খেলা দেখা যায় 

এটা সময়ত কলম্বো অঞ্চসত ফুটবল জনপ্ৰিয় আছিল, ১৯৮০ চন মানৰ পৰা ইয়াৰ ঠাই ক্ৰিকেটে দখল কৰিলে চাৰিটা পৃথক ফুটবল ক্লাবে (লিডো, ৱেলিকাড়া প্ৰগ্ৰেছ, ৱ্লিকাড়া ৰেড ষ্টাৰ আৰু ৱেলিকাড়া ইউনাইটেড) ব্যৱহাৰ কৰা ৱেলিকাড়া, ৰাজাগিৰিয়াৰ ইডব্লিউ পেৰেৰা পাৰ্কৰ খেলপছাৰত ১৯৭০ চনত এটা পেভেলিয়ন নিৰ্মাণ কৰা হয় যিকিনহওক জেআৰ জয়াৱৰ্ধনেৰ দ্বাৰা ফেলপথাৰ ধ্বংস কৰাৰ পিছত ফুটবল ক্লাবসমূহো অন্তৰ্ধান হবলৈ ধৰিলে 
তথ্য উৎস

বহিঃসংযোগ

   
1400-1565 .  

শ্ৰেণী:নগৰ-মহানগৰ
শ্ৰেণী:ৰাজধানী
শ্ৰী মহিলা গৃহ উদ্যোগ লিজ্জত পাপড় () দ্ৰুতগতিত সম্প্ৰসাৰিত বিভিন্ন  উপভোক্তা সামগ্ৰীৰ উৎপাদনৰ সৈতে জড়িত মহিলা সমবায়; যাৰ জনপ্ৰিয় নাম লিজ্জত সংস্থাটোৰ মূল উদ্দেশ্য হৈছে মহিলাসকলক কৰ্মসংস্থাপনৰ সুবিধা প্ৰদান কৰি সবলীকৰণ কৰা ১৯৫৯ চনত মুম্বাইৰ সাতগৰাকী গুজৰাটী মহিলাৰ দ্বাৰা ৮০টকা মূলধনেৰে (আজিৰ হিচাপত ৮০ আমেৰিকান ডলাৰ)  আৰম্ভ কৰা এই সংস্থাটোৰ বাৰ্ষিক ব্যৱসায় ২০১৯ চনত ১৬০০ কোটি টকাতকৈ অধিক ই সমগ্ৰ দেশৰ ৪৫,০০০ (২০২১ চনৰ হিচাপ মতে) মহিলাক কৰ্মসংস্থাপন প্ৰদান কৰে

চহৰ অঞ্চলত কুটিৰ উদ্যোগ হিচাপে লিজ্জতৰ আৰম্ভণি হৈছিল যদিও পিছলৈ ই গ্ৰাম্য অঞ্চললৈ বিয়পি পৰে    .    . . :  .  , , 2005, 11 ., , 4476 .,  নাৰী সবলীকৰণৰ সৈতে চিহ্নিত কৰা এই সংস্থাটোক মহিলাসকলৰ উদ্যোগীকৰণৰ এক উল্লেখযোগ্য পদক্ষেপ হিচাপে গণ্য কৰা হয় সমগ্ৰ ভাৰতত ৪৫,০০০ লিজ্জতৰ ভগ্নী প্ৰকল্পই একে সোৱাদ আৰু মানদণ্ডৰ ৪.৫ বিলিয়ন পাপড় তৈয়াৰ কৰে
ইতিহাস
মুম্বাইৰ সাতগৰাকী গুজৰাটী মহিলাই লিজ্জত আৰম্ভ কৰিছিল এই মহিলা কেইগৰাকী গিৰগাওঁৰ পাঁচটা অট্টালিকাৰ লোহানা নিবাসত বাস কৰিছিল তেওঁলোকে নিজৰ একমাত্ৰ দক্ষতা অৰ্থাৎ ৰন্ধনবিদ্যাৰ সু-ব্যৱহাৰ কৰি এক বহনক্ষম জীৱিকা সৃষ্টিৰ বাবে এটা উদ্যোগ আৰম্ভ কৰিব বিচাৰিছিল এই সাতগৰাকী মহিলা হৈছে যশৱন্তীবেন যমনাদাস পোপট,পাৰ্বতীবেন ৰামদাস থোদানি, উজামবেন নৰনদাস কুন্দলিয়া, ভানুবেন এন. টান্না, লাগুবেন অমৃতলাল গোকানি, জয়াবেন ভি. বিথালনী আৰু দিৱালীবেন লুক্কা

মহিলাসকলে চাৰ্ভেণ্টছ অফ ইণ্ডিয়া ছচাইটিৰ সদস্য তথা সমাজকৰ্মী ছগনলাল কৰমসী পাৰেখৰ পৰা ৮০ টকা ঋণ লৈছিল তেওঁলোকে এজন লক্ষ্মীদাস ভাই নামৰ লোকচানত চলি থকা পাপড় নিৰ্মাণৰ উদ্যোগ এটা ক্ৰয় কৰি লয় ১৯৫৯ চনৰ ১৫ মাৰ্চত তেওঁলোকে নিজৰ অট্টালিকাৰ টেৰেচত গোট খাই ৪টা পেকেট পাপড়েৰে উৎপাদন আৰম্ভ কৰে ভূলেশ্বৰৰ এজন চিনাকি বেপাৰীৰ যোগেদি তেওঁলোকৰ উৎপাদিত সামগ্ৰীখিনি বিক্ৰী কৰিবলৈ ধৰিলে আৰম্ভণিৰে পৰাই মহিলাসকলে সিদ্ধান্ত লৈছিল যে সংস্থাটোৱে লোকচান হ'লেও তেওঁলোকে অনুদান বা সহায় বিচাৰি কাৰো ওচৰলৈ নাযায়

ছগনলাল পাৰেখ, যাৰ জনপ্ৰিয়ভাবে চাগনবাপা নামেৰে পৰিচিত আছিল, তেওঁ এই উদ্যোগী মহিলাসকলৰ পথ প্ৰদৰ্শক হৈ পৰিছিল প্ৰথম অৱস্থাত মহিলাসকলে দুটা ভিন্ন মানৰ পাপড় বনাইছিল; কম গুণমানৰটো কম দামত বিক্ৰী কৰিবলৈ চাগনবাপাই তেওঁলোকক এটা মানকৰ পাপড় বনাবলৈ পৰামৰ্শ দিছিল আৰু গুণগত মানৰ ক্ষেত্ৰত কেতিয়াও আপোচ কৰিবলৈ হাক দিছিল তেওঁ ব্যৱসায়িক উদ্যোগ হিচাপে চলোৱা আৰু সঠিক হিচাপ ৰখাৰ ক্ষেত্ৰত বিশেষ গুৰুত্ব আৰোপ কৰিছিল,  ,  ,     ...,        , . 1980, .114-117

লিজ্জতৰ সমবায় সংস্থা হিচাপে সম্প্ৰসাৰণ ঘটিল প্ৰথম অৱস্থাত তাত কম বয়সীয়া ছোৱালীয়েও যোগদান কৰিব পাৰিছিল যদিও পিছলৈ ওঠৰ বছৰ প্ৰৱেশৰ নূন্যতম বয়স হিচাপে নিৰ্ধাৰণ কৰা হৈছিল তিনিমাহৰ ভিতৰতে পাপড় তৈয়াৰ কৰা মহিলাৰ সংখ্যা প্ৰায় ২৫ গৰাকী হয়গৈ কম সময়ৰ ভিতৰত মহিলাসকলে ব্যৱসায়ৰ বাবে আৰু বাচন-বৰ্তন, আলমাৰী, চৌকা আদি কিছুমান সঁজুলি কিনে প্ৰথম বছৰত সংস্থাটোৰ বাৰ্ষিক বিক্ৰী আছিল ৬১৯৬ টকা ভঙা পাপড়বোৰ ওচৰ-চুবুৰীয়াৰ মাজত বিতৰণ কৰি দিছিল

ৰপ্তানি
ভাৰতৰ ১৭খন ৰাজ্যৰ ৮২টা শাখাৰ যোগেদি সমগ্ৰ দেশতে লিজ্জত পাপড়ৰ ব্যৱসায় চলি আছে বৰ্তমান লিজ্জতে মাৰ্চেণ্ট এক্সপৰ্টাৰৰ সহায়ত নিজৰ সামগ্ৰী ৰপ্তানি কৰে তেওঁলোকে নিজৰ সামগ্ৰী আমেৰিকা, যুক্তৰাজ্য, ফ্ৰান্স, জাৰ্মানী, ইটালী, মধ্যপ্ৰাচ্যৰ দেশ, থাইলেণ্ড, ছিংগাপুৰ, হংকং (চীন), নেদাৰলেণ্ড, জাপান, কানাডা, অষ্ট্ৰেলিয়া, দক্ষিণ আফ্ৰিকাকে ধৰি ২৫খনৰো অধিক দেশলৈ ৰপ্তানি কৰে

তথ্য সংগ্ৰহ

শ্ৰেণী:ভাৰতৰ মহিলা সংগঠন
শ্ৰেণী:উদ্যোগ
শ্ৰী লংকা মাতা (সিংহলা ভাষাত:    , তামিল ভাষাত:   ) শ্ৰী লংকাৰ ৰাষ্ট্ৰীয় সংগীত এই গীতৰ শব্দৰ সৈতে ৰবীন্দ্ৰনাথ ঠাকুৰ আৰু আনন্দ সমাৰাকুনক জড়িত কৰা হয় ১৯৫১ চনত এই গীতে শ্ৰী লংকাৰ ৰাষ্ট্ৰীয় সংগীতৰ স্বীকৃতি লাভ কৰে গীতটিৰ তামিল অনুবাদ কৰিছিল এম নল্লাথম্বীয়ে

 ইতিহাস 
১৯৪০ চনত আনন্দ সমাৰাকুনে সিংহল ভাষাত নমো নমো মাতা শীৰ্ষক গীত এটি লিখিছিল ২২ নৱেম্বৰ ১৯৫১ত ছাৰ এডৱিন বিজেয়েৰত্নেৰ অধ্যক্ষতাত এখন সমিতিয়ে এই গীতক আনুষ্ঠানিকভাৱে শ্ৰী লংকাৰ ৰাষ্ট্ৰীয় সংগীত ঘোষণা কৰিলে তামিল অনুবাদ কৰিছিল এম নল্লাথম্বীয়ে ১৯৫০ৰ বিবাদৰ পাছত প্ৰথম শাৰী নমো নমো মাতা, অপা শ্ৰী লংকাৰ সলনি  ১৯৬১ত শ্ৰীলংকা মাতা, অপা শ্ৰীলংকা কৰা হ'ল

১৯৭৮ত ই সাংবিধানিক মৰ্যাদা লাভ কৰিলে

 শ্ৰী লংকা মাতা 
সিংহলা ভাষাতঅসমীয়া লিপিত (সিংহালা শব্দ)তামিল অনুবাদ    
  .......      

       
         
        
     
   

   ......      

    
    
    
    
   
  
    
    

        
         
     
    
         
  ........       শ্ৰী লংকা মাতা
 অপ শ্ৰী ..... লংকা নম', নম', নম', নম' মাতা!
 
 ছুন্দৰ চিৰি বৰিনি
 চুৰেণ্ডি অতি চৱমান লংকা
 ধান্য ধনয় নেকা মল পল তুৰু পিৰি
 জয় ভূমিয় ৰম্যা
 অপ ডট চেপ চিৰি চডনা 
 জিৱনয়ে মাতা
 পিলিগনু মেনা অপ ভক্তি পুজা পিলিগন
 নমো, নমো মাতা
 অপ শ্ৰী ........... লংকা নমো, নমো, নমো, নমো মাতা!
 
 আবাৱে অপ বিদ্যা, অ'বাময় অপ চত্যা
 অ'বাৱে অপ চক্তি, অপ হদা টুল ভক্তি
 অ'বা অপ আল'কে, অপগে অনুপ্ৰাণে
 অ'বা অপ জীৱন ৱে, অপ মুক্তিয় অ'বা ৱে 
 নৱ জীৱন দেমিনে
 নিতিনা অপ পুবুদু কৰণ, মাতা
 জ্ঞান বীৰ্য় ৱডৱমীনা ৰেগেনে
 য়নু মেনা জয় ভূমি কৰা
 এক মৱকুগে দৰু কলা বৱিনা
 য়মু য়মু ৱি ন'পমা 
 প্ৰেম ৱডা চম ভেদ দুৰৰ দা
 নমো, নমো মাতা
 অপ শ্ৰী ..... লংকা নমো, নমো, নমো, নমো মাতা!    -   
     

   
     
       
   
    
   
    
   -   
     

  
   
  
   
  
   
  
   -   
     

   
     
    
   
    
  
    
    -   
     

 অসমীয়া অনুবাদ 
 আই লংকা আমি তোক প্ৰণাম কৰো!
 হে মা, তোৰ সমৃদ্ধি বিপুল,
 দয়া আৰু মমতাত তই অতুন,
 অনাজ আৰু সুস্বাদু ফলেৰে পূৰ্ণ,
 উজ্জ্বল ৰঙৰ সুগন্ধিত ফুলৰে ফুলা,
 জীৱন আৰু সকলো ভাল বস্তুৰ দাত্ৰী,
 আনন্দ আৰু বিজয়ৰ আমাৰ ভূমি,
 আমাৰ আভাৰী প্ৰশংসা স্বীকাৰ কৰ,
 শ্ৰী লংকা! আমি তোৰ প্ৰশংসা কৰো
 আমাক জ্ঞান আৰু সত্যৰ দান দিয়া জনী,
 তই আমাৰ সামৰ্থ্য আৰু আন্তৰিক বিশ্বাস,
 আমাৰ দিব্য জ্যোতি আৰু সংবেদনশীল জীৱ,
 জীৱন আৰু মুক্তিৰ শ্বাস
 আমাক বন্ধন মুক্ত প্ৰেৰণা, প্ৰদান কৰ,
 নবীন বুদ্ধি আৰু শক্তিত,
 ৰোগ, ঘৃণা, কলহ সকলো শেষ হৈ গ'ল,
 মৰমত সাবত খাই থকা, এক শক্তিশালী ৰাষ্ট্ৰ,
 আমি সকলো এক হও, আগ বাঢ়ো
 হে মা আমাক পূৰ্ণ স্বাধীনতাৰ দিশে লৈ যা

 তথ্য সংগ্ৰহ 

বাহ্যিক সংযোগ

শ্ৰেণী:ৰাষ্ট্ৰীয় সংগীত
শ্ৰেণী:ৰবীন্দ্ৰ সংগীত
শ্ৰী শ্ৰী অনিৰুদ্ধদেৱ ক্ৰীড়া বিশ্ববিদ্যালয় ডিব্ৰুগড় জিলাৰ চাবুৱাত অৱস্থিত এখন ৰাজ্যিক ক্ৰীড়া বিশ্ববিদ্যালয় এই বিশ্ববিদ্যালয় খন অসম চৰকাৰে ২০১৮ চনৰ ছেপ্টেম্বৰত গৃহীত কৰা শ্ৰী শ্ৰী অনিৰুদ্ধদেৱ ক্ৰীড়া বিশ্ববিদ্যালয় বিধেয়ক, ২০১৮ৰ অধীনত স্থাপন কৰিছে বিশ্ববিদ্যালয়খন ২০২০ চনৰ ১০ জুলাই তাৰিখৰ পৰা কাৰ্যক্ষম হয় বিশ্ববিদ্যালয়খনৰ নাম বৈষ্ণৱ ধৰ্মপ্ৰচাৰক ধৰ্মপ্ৰচাৰক, কবি আৰু মায়ামৰা সত্ৰ সম্প্ৰদায়ৰ প্ৰৱৰ্তক শ্ৰী শ্ৰী অনিৰুদ্ধদেৱৰ নামেৰে নামাকৰণ কৰা হৈছে এইখন অসমৰ প্ৰথম আৰু ভাৰতৰ চতুৰ্থ কাৰ্যক্ষম চতুৰ্থ ৰাজ্যিক ক্ৰীড়া বিশ্ববিদ্যালয়

ইতিহাস
২০১৮ চনৰ ২৭ মে' তাৰিখে তিনিচুকীয়া জিলাৰ আই টি আই খেলপথাৰত মটক জনগোষ্ঠীৰ বিভিন্ন সামাজিক-সাংস্কৃতিক যুৱ আৰু ছাত্ৰ সংগঠনৰ দ্বাৰা আয়োজিত ২১৩ সংখ্যক স্বৰ্গদেউ সৰ্বানন্দ সিংহ দিৱস আৰু মটক জনগোষ্ঠীয় সংস্কৃতিক সমাৰোহৰ লগত সংগতি ৰাখি প্ৰদান কৰা স্বৰ্গদেউ সৰ্বানন্দ সিংহ বঁটা গ্ৰহণ কৰি মুখ্যমন্ত্ৰী সৰ্বানন্দ সোণোৱালে ডিব্ৰুগড় জিলাৰ চাবুৱাত শ্ৰী শ্ৰী অনিৰুদ্ধদেৱৰ নামেৰে  ক্ৰীড়া বিশ্ববিদ্যালয় প্ৰতিষ্ঠা কৰাৰে কথা ঘোষণা কৰিছিল সেই মৰ্মে ২০১৮ চনৰ ২৬ ছেপ্টেম্বৰত অসম বিধানসভাত শ্ৰী শ্ৰী অনিৰুদ্ধদেৱ ক্ৰীড়া বিশ্ববিদ্যালয় বিধেয়ক, ২০১৮ উপস্থাপন কৰা হৈছিল বিধেয়কখন বিধানসভাত গৃহীত হোৱাৰ পিছত বিশ্ববিদ্যালয়খনৰ স্থাপনৰ প্ৰাৰম্ভিক কাম-কাজ আৰম্ভ হয় ২০২০ চনৰ ১০ জুলাই তাৰিখে অসম চৰকাৰে অধ্যাপক জয় প্ৰকাশ বাৰ্মাক বিশ্ববিদ্যালয়খনৰ প্ৰথম উপাচাৰ্য হিচাপে নিযুক্ত কৰে তেওঁ মধ্য প্ৰদেশত গোৱালিৱৰত অৱস্থিত লক্ষ্মীবাঈ ৰাষ্ট্ৰীয় শাৰীৰিক শিক্ষা প্ৰতিষ্ঠানৰ ক্ৰীড়া মনোবিজ্ঞান বিভাগৰ প্ৰাক্তন মুৰব্বী অধ্যাপক
শৈক্ষিক দিশ
বিশ্ববিদ্যালয়খনে ২০২০-২১ শিক্ষাবৰ্ষৰ পৰা শাৰীৰিক শিক্ষা-বিপিএড (অনাৰ্চ) পাঠ্যক্ৰমত এক, দুই বা তিনি বছৰ সম্পূৰ্ণ হোৱাৰ পিছত " " ৰ সৈতে চাৰি বছৰীয়া স্নাতক পাঠ্যক্ৰম আগবঢ়াযইছে আৰু ৰাষ্ট্ৰীয় শিক্ষা নীতি ২০২০ অনুসৰি ক্ৰমান্বয়ে প্ৰমাণপত্ৰ, ডিপ্ল'মা বা স্নাতক ডিগ্ৰী প্ৰদান কৰি যাব 
অৱস্থান
বৰ্তমান বিশ্ববিদ্যালয়খন ডিব্ৰুগড় জিলাৰ চৌকিডিঙিত অৱস্থিত জিলা ঔদ্যোগিক আৰু বাণিজ্য কেন্দ্ৰৰ দ্বিতীয় মহলাৰ পৰা অস্থায়ী চৌহদৰ পৰা কাৰ্যক্ষম হৈছে চাবুৱাৰ বালিজান অঞ্চলৰ পানী এৰা গাঁৱৰ স্থায়ী চৌহদৰ আন্তঃগাঁথনিৰ কাম সম্পূৰ্ণ হলে বিশ্ববিদ্যালয়খন তালৈ স্থানান্তৰ কৰা হ'ব 
তথ্য উৎস

শ্ৰেণী:অসমৰ বিশ্ববিদ্যালয়সমূহ
শ্ৰেণী:ডিব্ৰুগড় জিলা
শ্ৰী সাই বিশ্ববিদ্যালয় () এখন ৰাজ্যিক ব্যক্তিগত বিশ্ববিদ্যালয় বিশ্ববিদ্যালয়খন ২০১১ চনত প্ৰতিষ্ঠা কৰা হৈছিল এইখন ভাৰতবৰ্ষৰ হিমাচল প্ৰদেশ ৰাজ্যৰ কাংৰা জিলাৰ পালমপুৰ নামৰ ঠাইখনত অৱস্থিত 

তথ্যসূত্ৰ

শ্ৰেণী:বিশ্ববিদ্যালয়
শ্ৰী স্বস্থানী এগৰাকী হিন্দু দেৱী (পৰমেশ্বৰী) তেওঁক সৌভাগ্য, কল্যাণ আৰু ক্ষমতাৰ দেৱী বুলি আৰাধনা কৰা হয় পুহৰ শুক্ল পূৰ্ণিমাৰ পৰা মাঘৰ শুক্ল পূৰ্ণিমালৈকে লোকবিশ্বাসৰ পবিত্ৰ মাহত নেপালত এই দেৱীক বেছিকৈ পূজা কৰা হয় এই পবিত্ৰ মাহৰ ভিতৰত এনে ৰীতি-নীতি পালন কৰিলে বহুতৰে বাবে বহু কামনা ফলদায়ক হয় বুলি বিশ্বাস প্ৰচলিত 

মূল নেৱা সংস্কৰণ
নেপালী ভাষাত লিখা স্বস্থানী সংস্কৰণটো পৰা মূল নেৱা সংস্কৰণটো বহুখিনি পৃথক নেপালী ভাষাত সাকৱো চহৰৰ মানুহৰ হাতত স্বস্থানীৰ হাতে লিখা নথি-পত্ৰ আছে

স্বস্থানী ব্ৰত কথা
স্বস্থানী ব্ৰত কথা হৈছে এমাহৰ বাবে প্ৰতিদিনে পাঠ কৰা এক গাথা, আৰু এই গাথা বেছিভাগেই জানুৱাৰী আৰু ফেব্ৰুৱাৰী মাহত পাঠ কৰে এই গ্ৰন্থখনৰ ৩১টা অধ্যায় আছে যত বিভিন্ন দেৱ-দেৱীৰ জীৱনৰ কাহিনী কোৱা হৈছে দেৱী স্বস্থানী আৰু শিৱৰ কাহিনী হৈছে মূলতঃ ইয়াৰ কেন্দ্ৰীভূত কাহিনী স্বস্থানী হৈছে বিশুদ্ধ লোকে গম্ভীৰ অৱস্থাত কৰা ইচ্ছাক অলৌকিকভাৱে পূৰণ কৰাৰ বাবে জনাজাত হিন্দু দেৱী কাঠমাণ্ডু উপত্যকাত এই পবিত্ৰ পুথিখনৰ উৎপত্তি হৈছিল ভাৰতৰ হিন্দুসকলৰ তুলনাত এই গ্ৰন্থ বেছিকৈ নেপালী হিন্দুসকলে পঢ়ে এই গ্ৰন্থখনৰ কাহিনী স্কন্দ পুৰাণৰ পৰা উদ্ভৱ হৈছে

উত্সৱ
সাধাৰণতে নেপালী বৰ্ষৰ প্ৰথম মাহৰ পূৰ্ণিমাৰ দিনটোৰ পৰা আৰম্ভ হোৱা বিক্ৰম সংবতৰ পুহ মাহ (জানুৱাৰীৰ পৰা ফেব্ৰুৱাৰীলৈকে), আৰু পৰৱৰ্তী পূৰ্ণিমাৰ দিনটোত এই উৎসৱ শেষ হয় প্ৰতি নিশা পৰিয়ালৰ সদস্যসকলএকগোট হয়, প্ৰায় প্ৰতিটো নেপালী পৰিয়ালতে মাহৰ শেষ দিনটোলৈকে প্ৰতিদিনে কাহিনীৰ এটা অধ্যায় পাঠ কৰে এই মাহজোৰা উৎসৱত বিশেষকৈ কম সংখ্যক পুৰুষকে ধৰি মহিলাসকলে পৰিয়ালৰ কল্যাণৰ স্বাৰ্থত বা এজন ভাল স্বামী বা পত্নী লাভৰ বাবে গোটেই মাহটো উপবাস পালন কৰে যজ্ঞৰ অনুষ্ঠানেৰে এই উৎসৱৰ সামৰণি পৰে ভক্তসকলে গোটেই ৰাতি শিৱ দেৱতাক পূজা কৰে 

পিছৰটো মাহত উৎসৱৰ সামৰণি পৰিলে দিনটোৰ শেষত বিভিন্ন ধৰণৰ খাদ্য প্ৰস্তুত কৰা হয় বিশ্বাস কৰা হয় যে ফুলকে ধৰি
প্ৰতিটো বস্তুৰ পৰিমাণ ১০৮ হব লাগিব ইয়াৰে আঠটা স্বামীক দিব লাগে, যদি স্বামী নাথাকে তেন্তে পুত্ৰক, আৰু যদি পুত্ৰ নাথাকে তেন্তে বন্ধুৰ পুত্ৰক দিব লাগে, আৰু যদি বন্ধু নাই তেন্তে উপবাসে থকা মহিলাগৰাকীয়ে আনুষ্ঠানিকভাৱে এইসমূহ ওচৰৰ নদীত উটুৱাই দিব লাগে 

এই উৎসৱ আচলতে কোনো উৎসৱৰ পৰিৱৰ্তে ৩০ দিন উপবাস ৰখাৰ এক ৰীতি পালন অনুষ্ঠানহে স্থানীয় নেপালী ভাষাত ইয়াক আপচন চোনেগু বা ব্ৰত বুলি কোৱা হয় এই মাহজোৰা ব্ৰত গ্ৰহণ কৰিবলৈ আগ্ৰহীসকলৰ বাবে উপবাস স্বেচ্ছামূলক পৰম্পৰাগতভাৱে স্বনিগা - কাঠমাণ্ডু উপত্যকাৰ স্থানীয় লোকসকলে এই ব্ৰত পালন কৰিছিল স্বনিগা বুলিলে স্থানীয় গাঁও আৰু নগৰ যেনে সাকৱো(সংখু), খ্ৱোপা (ভক্তপুৰ), য়ালা, (পতন), য়েন (কাঠমাণ্ডু), ভোণ্ডেশ -ভোটান (বানেপা), পলান্তী (পানাউটি), ফাম্পি (ফাৰপিন), আৰু... নেৱাৰৰ অন্যান্য স্থানীয়তাক বুজোৱা হয় বিশেষকৈ নেৱাৰৰ কিছুমান বিশেষ জাতিৰ লোকে এই ব্ৰত পালন কৰিছিল 

বৰ্তমানৰ প্ৰেক্ষাপটত ভক্তসকল কেৱল নেৱাৰ লোকৰ মাজতে সীমাবদ্ধ নহয় দেশৰ বিভিন্ন প্ৰান্তৰ লগতে সকলো হিন্দু ধৰ্মৰ লোকেই এই ব্ৰত পালন কৰা দেখা যায় ব্ৰতৰ সময়ত মাধৱনাৰায়ণ দেৱতাক পূজা কৰা হয় এই ব্ৰত শৈৱ আৰু বৈষ্ণৱ ধৰ্মৰ মিশ্ৰণ বুলি ধাৰণা কৰা হয় মাধৱনাৰায়ণ মাঘ মাহত বিষ্ণু ভগৱানৰ নাম ১২টা ভিন্ন মাহৰ প্ৰতিটোতে বিষ্ণুক বিভিন্ন নামেৰে পূজা কৰা হয় 

তথ্যসূত্ৰ

শ্ৰেণী:হিন্দুধৰ্মৰ দেৱ দেৱী
শ্ৰী ৰঘুপতি () ২০২৩ চনত মুক্তি লাভ কৰা এখন অপৰাধভিত্তিক-একশ্যনধৰ্মী অসমীয়া চলচ্চিত্ৰ মণিৰত্ন এণ্টাৰটেইনমেণ্টে নিবেদন কৰা এই চিনেমাখনৰ চিত্ৰনাট্য আৰু পৰিচালনা সুব্ৰত কাকতিৰ ছবিখন শৈলেন শৰ্মাই প্ৰযোজনা কৰিছে ছবিখনৰ মুখ্য চৰিত্ৰত ৰবি শৰ্মায়ে অভিনয় কৰিছে লগতে অসমৰ জনপ্ৰিয় অভিনেতা কে কে (সিদ্ধাৰ্থ শৰ্মা), ৰীণা বৰা, অৰুণ নাথ, অৰুণ হাজৰিকা, প্ৰীতিকংকনা, মনজিৎ শৰ্মা, সিদ্ধাৰ্থ মুখাৰ্জী আৰু প্ৰিয়ম পল্লৱীয়ে অভিনয় কৰিছে নাৰী সৰবৰাহৰ বিষয়ক লৈ নিৰ্মিত ক্ৰাইম থ্ৰিলাৰ ছবিখনে ২০২৩ চনৰ ৫ জুন তাৰিখে অসমৰ লগতে অসমৰ বাহিৰৰ কিছু চহৰত মুক্তি লাভ কৰে ছবিখনৰ সংলাপ আৰু কাহিনী ৰবি শৰ্মাৰ আৰু সংগীত প্ৰণয় দত্তৰ ছবিখন ছবিগৃহত প্ৰায় দহ সপ্তাহজুৰি চলে আৰু ১৩.৮১ কোটিৰ ব্যৱসায় কৰি অসমীয়া ছবিৰ ইতিহাসত অভিলেখ ৰচে ৷  

সংক্ষিপ্ত কাহিনী
এজন উচ্চপদস্থ চৰকাৰী চাকৰিয়াল ৰঘুপতিৰ পৰিয়াল, ভগ্নী আৰু প্ৰেয়সীক কেন্দ্ৰ কৰি ছবিখনৰ কাহিনীভাগ আগবাঢ়ে আন্তৰিকতা আৰু অধ্যৱসায়ৰ বাবে পৰিচিত এ চি এছ বিষয়া ৰঘুপতি ৰায় বৰুৱাক কেন্দ্ৰ কৰি ছবিখন আবদ্ধ নিৰুদ্দেশ হোৱা নাৰী উদ্ধাৰৰ বাবে ৰঘুপতিয়ে এক তীব্ৰ যাত্ৰাত নামি পৰে তদন্তৰ গভীৰতালৈ নামি যোৱাৰ লগে লগে তেওঁ অঞ্চলটোত চলি থকা নাৰী সৰবৰাহৰ এটা ৰেকেট  উন্মোচন কৰে কাহিনীয়ে সময়ে সময়ে বিভিন্ন মোৰ লয় প্ৰত্যাশিত আৰু অপ্ৰত্যাশিত দুয়ো ধৰণৰ ঘটনাৰ মেৰপাকত ছবিখন আগবাঢ়ে

চৰিত্ৰসমূহ
ৰবি শৰ্মা ৰঘুপতি ৰায় বৰুৱাৰ চৰিত্ৰত
বিধায়ক হিচাপে অৰুণ হাজৰিকা
ডিটেক্টিভ অধিকাৰীছলমান খানৰ চৰিত্ৰত অৰুণ নাথ
পৰিমিতা ৰায় বৰুৱাৰ চৰিত্ৰত প্ৰিয়ম পল্লৱী
মনিষাৰ চৰিত্ৰত প্ৰীতি কংকনা
কল্যাণ চন্দ্ৰ দত্তৰ চৰিত্ৰত সিদ্ধাৰ্থ শৰ্মা
ৰিনা বৰা
লুনা দেৱী
বৰ্ণালী পূজাৰী

সংগীত

এই ছবিখনৰ সকলো গীত দিগন্ত ভাৰতী আৰু প্ৰণয় দত্তই ৰচনা কৰিছে ২০২৩ চনৰ ৯ জুনত মুক্তি পোৱা এই সংগীত এলবামটোত পাঁচটা গীত আছে

তথ্য উৎস

শ্ৰেণী:অসমীয়া চলচ্চিত্ৰ
শ্ৰী ৰামচন্দ্ৰ কৃপালু বা "শ্ৰীৰাম স্তুতি" হল গোস্বামী তুলসীদাসৰ দ্বাৰা ৰচিত বিনয় পত্ৰিকাৰ অন্তৰ্গত এটি স্তুতি এই স্তুতিগীতটি ষোড়শ শতিকাত সংস্কৃত আৰু অৱধী ভাষাৰ মিশ্ৰণত ৰচিত হৈছিল উক্ত প্ৰাৰ্থনাটিত শ্ৰী ৰাম আৰু তেওঁৰ গুণাৱলী সৰ্বোত্তমভাৱে মহিমান্বিত হৈছে

মূল সংস্কৰণ:

অৱধী আৰু সংস্কৃত

  

        
         १
 
         
        २
 
        
       ३

         
        ४

         
        ५

          
       ६

           
    -    ७


         
       

 
    -,       ,    

   ,       ,    

     ,         ,    

     , -      ,    

   ,     -     

   ,         ,    

   ,       ,    

   ,        ,   

   ,        ,    

    ,    

   ,   
   ,        ,   

   ,        ,   

   ,        ,   

    ,         ,   

    ,        ,    

  ,        ,   

   ,          

   ,         ,    

   ,        ,   

      

অসমীয়া লিপ্যন্তৰ

 শ্ৰীৰামচন্দ্ৰ কৃপালু

 শ্ৰীৰামচন্দ্ৰ কৃপালু ভজমন হৰণভৱভয়দাৰুণং 
 নৱকঞ্জলোচন কঞ্জমুখ কৰকঞ্জ পদকঞ্জাৰুণম্ ১

 কন্দৰ্প অগণিত অমিত ছবি নবনীলনীৰদসুন্দৰং 
 পটপিতমানহু তড়িত ৰুচিশুচি নৌমিজনকসূতাৱৰম্ ২

 ভজদীনবন্ধু দীনেশ দানৱদৈত্যবংশনিকন্দনং 
 ৰঘুনন্দ আনন্দকন্দ কোশলচন্দ্ৰ দশৰথনন্দনম্ ৩

 শ্ৰীমুকুটকুণ্ডল তিলকচাৰু উদাৰ অঙ্গ বিভূষণং 
 আজানুভুজ শৰচাপধৰ সংগ্ৰামজিতখৰদুষণম্ ৪

 ইতি ৱদতি তুলসীদাস শঙ্কৰশেষমুনিমনৰঞ্জনং 
 মমঃৰু দয়াকঞ্জনিবাসকুৰু কামাদিখলদলগঞ্জনম্ ৫

অসমীয়া অনুবাদ

 হে মন, কৃপালু শ্ৰীৰামচন্দ্ৰজীৰ ভজন কৰ তেওঁ সংসাৰৰ জন্ম-মৃত্যু ৰূপী দাৰুণ ভয় হৰণকাৰী 
 তেওঁৰ নেত্ৰ নৱ-বিকশিত পদ্মৰ অনুৰূপ তেওঁৰ মুখ-হস্ত আৰু চৰণো ৰক্ত পদ্মসদৃশ১

 অগণিত কামদেৱো তেওঁৰ সৌন্দৰ্যছটাৰ সমান নহয় তেওঁৰ শৰীৰ নবীন নীল-সজল নীৰদ (ডাৱৰ)ৰ দৰে সুন্দৰবৰ্ণ 
 তেওঁৰ পীতাম্বৰ মেঘৰূপী শৰীৰ যেন বিদ্যুতৰ দৰেই জিলিকি আছে এনেহেন পাৱনৰূপী জানকীপতি শ্ৰীৰামজীকে আমি প্ৰণাম কৰোঁ২

 হে মন! দীন-বন্ধু, সূৰ্যৰ সমান তেজস্বী, দানৱ আৰু দৈত্য বংশৰ সমূল বিনাশকাৰী,
 আনন্দকন্দ কোশল-দেশৰূপী আকাশত নিৰ্মল চন্দ্ৰসম দশৰথনন্দন শ্ৰীৰামৰ ভজন কৰ৩

 যাৰ মস্তকত ৰত্নজড়িত মুকুট, কৰ্ণত কুণ্ডল, ললাটত তিলক, আৰু প্ৰতিটো অঙ্গতে আভূষণ সুশোভিত হৈ আছে 
 যাৰ বাহু জানু লৈকে প্ৰসাৰিত (আজানুভুজ) যিয়ে ধনু-কাঁড় ধাৰণ কৰি আছে আৰু সংগ্ৰামত খৰ-দূষণকো পৰাস্ত কৰিছিল৪

 যিয়ে শিৱ, শেষ আৰু মুনিসকলৰ মন প্ৰসন্নকাৰী আৰু কাম, ক্ৰোধ, লোভাদি শত্ৰুসকলৰ বিনাশকাৰী,
 তুলসীদাসে প্ৰাৰ্থনা কৰে যে 'সেই শ্ৰীৰঘুনাথজীয়ে মোৰ হৃদয় কমলত সদায় নিবাস কৰক '৫

 যত তোমাৰ মন অনুৰক্ত হৈ গল, তাতেই স্বভাৱ সুন্দৰ শ্যামলবৰ (শ্ৰীৰামচন্দ্ৰ) তোমাৰ লভ্য হব 
 তেওঁ দয়াৰ খনি আৰু সুজান (সৰ্বজ্ঞ), তোমাৰ শীল আৰু স্নেহ সম্পৰ্কে তেওঁ জ্ঞাত৬

 এনেদৰে শ্ৰী গৌৰীজীৰ আশীৰ্বাদ শুনি জানকীজীকে ধৰি সকলো বন্ধুৱে তেওঁলোকৰ আন্তৰিকভাৱে হৰ্ষিত হৈছিল 
 তুলসীদাসজীয়ে কয়, "ভৱানীক বাৰে বাৰে পূজা কৰাৰ পিছত, সীতাজীয়ে প্ৰসন্ন মনেৰে প্ৰাসাদলৈ উভতি আহিছিল৭

সোৰঠা
 গৌৰিজীৰ আশ্বাসবাণী শুনাৰ পিছত সীতাদেৱীৰ হৃদয়ত যি আনন্দ হৈছিল সেয়া ভাষাৰে বৰ্ণনা কৰিব পৰা নাযায় সুন্দৰ মঙ্গল হেতু তেওঁৰ বাওঁ অঙ্গ কঁপিবলৈ ধৰিছিল 

 জনপ্ৰিয় সংস্কৃতিত 
এই ভজনগীতটো লতা মংগেশকাৰ, অনুপ জালোটা আৰু জগজিৎ সিং জীওৰ দৰে বহু ভাৰতীয় কণ্ঠশিল্পীয়ে গাইছে 

 লগতে চাওক 
 হনুমান চালিছা
 ঠুমক চলত ৰাম চন্দ্ৰ
 ৰামচৰিতমানস
 তুলসীদাস
 বৈষ্ণৱজন তো
 হৰি তুমা হৰো

 তথ্য সংগ্ৰহ 

 :..?-- 
 :.-----5  -
:.-   

শ্ৰেণী:হিন্দু প্ৰাৰ্থনা আৰু ধ্যান
শ্ৰীকান্ত কিদাম্বি () এজন ভাৰতীয় বেডমিণ্টন খেলুৱৈ ১১ আগষ্ট ২০১৬ত আন্তৰ্জাতিক ক্ৰীড়াক্ষেত্ৰৰ বিশ্ব ৰেংকিংত তেওঁ ১১তম স্থান লাভ কৰি বৰ্তমান ভাৰতীয় পুৰুষ বেডমিণ্টন খেলুৱৈৰ মাজত সৰ্বোচ্চ স্থানত আছে ২০১৪ চনৰ চীন অপেন চুপাৰ চিৰিজ প্ৰিমিয়াৰৰ ফাইনেলত লিন ডেনক ২১-১৯, ২১-১৭ পয়েণ্টত হৰুৱাই তেওঁ প্ৰথম ভাৰতীয় বেডমিণ্টন খেলুৱৈ হিচাপে চুপাৰ চিৰিজ প্ৰিমিয়াৰৰ খিতাব জয় কৰে শ্ৰীকান্ত হায়দৰাবাদৰ গোপী চান্দ বেডমিণ্টন একাডেমীত প্ৰশিক্ষণ তথা অনুশীলন কৰে আৰু বেংগালোৰৰ গ' স্পোৰ্টচৰ দ্বাৰা স্পন্সৰড তদুপৰি লি-নিং নামৰ সংস্থা এটায়ো তেওঁক স্পনচৰ কৰে

 প্ৰাৰম্ভিক জীৱন 
শ্ৰীকান্ত কিদাম্বি ৭ ফেব্ৰুৱাৰী ১৯৯৩ চনত অন্ধ্ৰপ্ৰদেশৰ গুণ্টুৰত জন্মৰ্ৰহন কৰে তেওঁৰ পিতৃ কে.ভি. কিদাম্বি এজন জমিদাৰ আৰু মাতৃ ৰাধা এগৰাকী গৃহবধূ . শ্ৰীকান্তৰ ককায়েক নন্দগোপালো এজন বেডমিণ্টন খেলুৱৈ

 তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:ভাৰতীয় অলিম্পিক প্ৰতিযোগী
শ্ৰীকান্ত জিচকাৰ (, ; ১৪ চেপ্টেম্বৰ ১৯৫৪  ২ জুন ২০০৪) ভাৰতৰ সৰ্বাধিক ডিগ্ৰীধাৰী ব্যক্তি হিচাপে পৰিচিত আছিল তেওঁ ৪২খন বিশ্ববিদ্যালয়ৰ পৰীক্ষাত অৱতীৰ্ণ হোৱাৰ পিছত ২০টা ডিগ্ৰী অৰ্জন কৰিছিল তেওঁ এগৰাকী ৰাজনীতিবিদো আছিল, তেওঁ ২৬ বছৰ বয়সত দেশৰ আটাইতকৈ কমবয়সীয়া বিধায়ক হিচাপে নিৰ্বাচিত হৈছিল

 জন্ম পৰিচয় 
১৯৫৪ চনৰ ১৪ চেপ্টেম্বৰত ভাৰতৰ মহাৰাষ্ট্ৰৰ কাতোলত তেওঁৰ জন্ম হয় তেওঁৰ পত্নীৰ নাম আছিল ৰাজশ্ৰী জিচকাৰ তেওঁ দুই সন্তানৰ গৰাকী

 শিক্ষা জীৱন 
তেওঁৰ জীৱন আৰম্ভ হয় মেডিকেল ডাক্তৰৰ ( আৰু  নাগপুৰৰ পৰা) পৰা, তাৰ পিছত  কৰে লগতে আন্তঃৰ্জাতিক আইনতো স্নাতকোত্তৰ কৰে বিজনেছ মেনেজমেণ্ট ডিপ্লোমা কৰাৰ লগতে তেওঁ  কৰে আৰু সাংবাদিকতা (.) কৰে তেওঁ সংস্কৃতত ডি.লিট (  ) পাইছিল, ই বিশ্ববিদ্যালয়ৰ সৰ্বোচ্চ ডিগ্ৰী তেওঁৰ প্ৰায়বোৰ ডিগ্ৰী ফাৰ্ষ্ট মেৰিটৰ সৈতে আছিল আৰু তেওঁ ডিগ্ৰীৰ সৈতে বহুকেইটা স্বৰ্ণপদকো লাভ কৰিছিল ১৯৭৩ পৰা ১৯৯০ৰ ভিতৰত প্ৰতিটো শীত বা গ্ৰীষ্মত কালত তেওঁ ৪২খন বিশ্ববিদ্যালয়ত পৰীক্ষা দিছিল

১৯৭৮ চনত তেওঁ ভাৰতীয় লোকসেৱা (  ) পৰীক্ষাত অংশগ্ৰহণ কৰিছিল আৰু আইপিএছ (   চমুকৈ ) ত নিৰ্বাচিত হৈছিল যদিও তেওঁ পদত্যাগ কৰিছিল পুনৰ তেওঁ ভাৰতীয় লোকসেৱা (   চমুকৈ ) পৰীক্ষাত অংশ লয় আৰু সফলতাৰে আইএএছ (  ) -ত যোগ দিয়ে, যদিও তেওঁ চাৰি মাহৰ পিছত বিধানসভাৰ প্ৰাৰ্থীত্ব কৰাৰ মানসেৰে পদত্যাগ কৰে:..-----------20---42--263216. ১৯৮০ চনত তেওঁ মহাৰাষ্ট্ৰ বিধানসভাত নিৰ্বাচিত হয় বিধায়ক হোৱাৰ সময়ত তেওঁৰ বয়স আছিল মাত্ৰ ২৬ বছৰ, যিয়ে সেইসময়ৰ দেশৰ আটাইতকৈ কমবয়সীয়া বিধায়ক হিচাপে নিৰ্বাচিত হৈছিল আৰু পৰৱৰ্তীকালত তেওঁ একেসময়তে ১৪টা দপ্তৰৰ মন্ত্ৰী আছিল

 অন্যান্য কৰ্মৰাজি 
তেওঁৰ ভাৰতৰ অন্যতম বৃহৎ ব্যক্তিগত পুথিভঁৰালত ৫২ হাজাৰৰো অধিক গ্ৰন্থ সংৰক্ষণ কৰিছিল ডা জিচকাৰক লিমকা বুক অফ ৰেকৰ্ডছ্য়ে ভাৰতৰ সৰ্বাধিক শিক্ষিত ব্যক্তিৰ শিৰোনাম দিছে

জিচকাৰ এগৰাকী একাধাৰে শিক্ষাবিদ, চিত্ৰশিল্পী, পেচাদাৰী ফটোগ্ৰাফাৰ আৰু মঞ্চ অভিনেতাও আছিল তেওঁ মহাৰাষ্ট্ৰ বিধানসভা (১৯৮২-৮৫), মহাৰাষ্ট্ৰ বিধান পৰিষদ (১৯৮৬-৯২) ৰ সদস্য আছিল আৰু মহাৰাষ্ট্ৰ চৰকাৰৰ ৰাজ্যিক মন্ত্ৰীৰ দায়িত্ব পালন কৰিছিল তেওঁ ভাৰতৰ ৰাজ্যসভাৰ সদস্য আছিল (১৯৯২-৯৮) তেওঁ ১৯৯২ চনত নাগপুৰত সন্দিপনি বিদ্যালয় ( ) প্ৰতিষ্ঠা কৰিছিল

 মৃত্যু 
তেওঁৰ ২০০৪ চনৰ ২ জুন তাৰিখে এক পথ দুৰ্ঘটনাত মৃত্যু হয় মৃত্যুৰ সময়ত তেওঁৰ বয়স আছিল ৪৯ বছৰ

 তথ্য সংগ্ৰহ 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:চিকিৎসাবিদ
শ্ৰেণী:ভাৰতীয় প্ৰশাসনিক সেৱাৰ বিষয়া
শ্ৰেণী:ভাৰতীয় ৰাজনীতিবিদ
শ্ৰীকান্ত শাস্ত্ৰী () এগৰাকী প্ৰখ্যাত ভাৰতীয় পদাৰ্থবিদ তেওঁ ব'ষ্টন বিশ্ববিদ্যালৰৰ এজন প্ৰাক্তন শিক্ষাৰ্থী ২০০৮ চনত তেওঁক আৰু ৰঘূনাথন শ্ৰীআনন্দক পদাৰ্থ বিজ্ঞানৰ শান্তি স্বৰূপ ভাটনাগৰ বিজ্ঞান আৰু প্ৰযুক্তিবিদ্যা বঁটা (ইংৰাজী:        ) আগবঢ়োৱা হৈছিল

অধ্যাপক শাস্ত্ৰীয়ে ১৯৯৩ চনত ব'ষ্টন বিশ্ববিদ্যালৰৰ পৰা পি এইছ ডি ডিগ্ৰী লাভ কৰে ইয়াৰ পিছত তেওঁ প্ৰিন্সটন বিশ্ববিদ্যালয়ৰ    -ত প'ষ্ট-ডক্টৰেল গৱেষক হিচাপে কৰ্মৰত আছিল ১৯৯৮ চনত তেওঁ বাংগালোৰৰ জাক্কুৰত অৱস্থিত জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰত ফেকাল্টী ফেল' হিচাপে যোগদান কৰে ২০০৩ চনত তেওঁ একে প্ৰতিষ্ঠানতে সহযোগী অধ্যাপক আৰু ২০০৮ চনৰ পৰা অধ্যাপক হিচাপে কৰ্মৰত আছিল তেওঁ জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰত তাত্ত্বিক বিজ্ঞান এককৰ অধ্যাপক আছিল শেহতীয়াকৈ ২০১২ চনত তেওঁ হায়দৰাবাদৰ টি আই এফ আৰ চেণ্টাৰ ফৰ ইণ্টাৰডিচিপ্লিনাৰী চায়েন্স (ইংৰাজী:     ,     ())ত অধ্যাপক হিচাপে যোগদান কৰি বৰ্তমান তাতে কৰ্মৰত

অধ্যাপক শাস্ত্ৰীৰ গৱেষণাৰ ক্ষেত্ৰ হৈছে:
         
  
       
  
            
     .

বঁটা সন্মান
 স্বৰ্ণজয়ন্তী ফেল'শ্বিপ
 ২০০৮ চনৰ শান্তি স্বৰূপ ভাটনাগৰ বঁটা

তথ্য সংগ্ৰহ

বাহ্যিক সংযোগ
 :...-.  শ্ৰীকান্ত শাস্ত্ৰীৰ -ত ৱেবছাইট
 :... শ্ৰীকান্ত শাস্ত্ৰীৰ জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰত ৱেবছাইট

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰীকান্ত () হৈছে দৃষ্টিশক্তিহীন উদ্যোগপতি তথা বোলাণ্ট ইণ্ডাষ্ট্ৰীজৰ প্ৰতিষ্ঠাপক শ্ৰীকান্ত বল্লাৰ জীৱনৰ ওপৰত ২০২৪ চনত নিৰ্মিত ভাৰতীয় হিন্দী ভাষাৰ এখন জীৱনীমূলক চলচ্চিত্ৰ ৰাজকুমাৰ ৰাওৱে মুখ্য চৰিত্ৰত অভিনয় কৰা এই ছবিখনৰ পৰিচালক তুষাৰ হিৰণানন্দনী আৰু সহ অভিনেতা জ্যোতিকা, আলায়া এফ আৰু শাৰদ কেলকাৰে

২০২২ চনৰ নৱেম্বৰৰ পৰা ২০২৩ চনৰ জানুৱাৰী মাহৰ ভিতৰত ভাৰত আৰু আমেৰিকাৰ বিভিন্ন স্থানত দুমাহত ছবিখনৰ দৃশ্যগ্ৰহণ কৰা হৈছিল ২০২৪ চনৰ ১০ মে'ত অক্ষয় তৃতীয়া উপলক্ষে ছবিখনে ছবিগৃহত মুক্তি লাভ কৰে আৰু সামান্য ব্যৱসায়িক সফল ছবি হিচাপে আত্মপ্ৰকাশ কৰে
কাহিনী
হিন্দী ভাষাৰ জীৱনীমূলক ছবিখনে ভাৰতীয় উদ্যোগী শ্ৰীকান্ত বল্লাৰ কাহিনী চিত্ৰায়ণ কৰিছে, যি ২০১২ চনত পৰিৱেশ অনুকূল সামগ্ৰী সৃষ্টিৰ ক্ষেত্ৰত অদক্ষ আৰু বিশেষভাৱে সক্ষম ব্যক্তিক নিয়োগ কৰিবলৈ সৃষ্টি কৰা কোম্পানী বোলাণ্ট ইণ্ডাষ্ট্ৰীজৰ প্ৰতিষ্ঠাপক হিচাপে প্ৰাধান্য লাভ কৰিছিল ছবিখনত ভাৰতৰ তেতিয়াৰ অবিভক্ত অন্ধ্ৰপ্ৰদেশৰ মাছিলিপট্টনমৰ সীতাৰমাপুৰম গাঁৱত দৃষ্টিহীন হৈ জন্মগ্ৰহণ কৰা শ্ৰীকান্তৰ সংগ্ৰামৰ বুৰঞ্জী লিখা হৈছে প্ৰতিকূল পৰিস্থিতিৰ মাজতো শ্ৰীকান্তৰ কৃতিত্ব প্ৰদৰ্শন ছবিখনে ডাঙি ধৰিছে তেওঁৰ জন্মৰ দিনা ক্ৰিকেটাৰ কৃষ্ণমাচাৰী শ্ৰীকান্তৰ নামেৰে পুত্ৰৰ নাম ৰখা পিতৃৰ আনন্দ দৃষ্টিহীন নৱজাতকক দেখি হতাশালৈ পৰিণত হয় পিতৃয়ে তেওঁক সমাধিস্থ কৰিবলৈ গাঁত খান্দিছিল যদিও মাকে ৰক্ষা কৰে তেওঁৰ মেধাসম্পন্ন থকা সত্ত্বেও স্থানীয় বিদ্যালয়ত সমনীয়াৰ গুণ্ডাগিৰি সহ্য কৰিবলগীয়া হয়

পাছৰ কাহিনীভাগ হায়দৰাবাদলৈ যায়, যত তেওঁ এখন খ্যাতনামা বিশেষভাৱে সক্ষম শিক্ষাৰ্থীৰ বিদ্যালয়ত যোগদান কৰে, কিন্তু তেওঁৰ উদ্ধত অথচ স্পষ্ট আচৰণৰ ফলত তেওঁক বাহিৰলৈ উলিয়াই দিয়া হয় তাৰ পিছৰ পৰাই তেওঁক তেওঁৰ শিক্ষয়িত্ৰী দেৱিকাই মেণ্টৰিং কৰে, নিজৰ লগতে ৰাখি তেওঁক হাতত ধৰি ৰাখে, তেওঁক বিষয় হিচাপে বিজ্ঞান অধ্যয়ন কৰিবলৈ আদালতৰ গোচৰ তৰিবলৈ সহায় কৰে (৯৮ নম্বৰ পোৱাৰ পিছতো) তেওঁ তেওঁক বিদেশত আবেদন কৰিবলৈ চেষ্টা কৰিবলৈ প্ৰেৰণা দিয়ে আৰু তেওঁ ভাৰতীয় প্ৰযুক্তি প্ৰতিষ্ঠানত প্ৰৱেশৰ পৰা বঞ্চিত হোৱাৰ পিছত মাছাচুচেটছ ইনষ্টিটিউট অৱ টেকন'লজিত প্ৰথম আন্তঃৰাষ্ট্ৰীয় দৃষ্টিহীন ছাত্ৰ হিচাপে নিৰ্বাচিত হয় এম আই টিত তেওঁ ২ জন ছাত্ৰৰ সমৰ্থন পায়, যিয়ে তেওঁক তেওঁৰ সপোন পূৰণ কৰাত সহায় কৰে কলেজীয়া দিনত ছচিয়েল মিডিয়াৰ জৰিয়তে তেওঁৰ প্ৰতি গুণমুগ্ধ স্বাতীক লগ পায় স্নাতক হোৱাৰ পিছত, তেওঁৰ প্ৰেয়সীয়ে ভাৰতলৈ উভতি আহি তেওঁৰ সপোন বাস্তৱায়িত কৰিবলৈ প্ৰেৰণা দিয়ে আকৌ তেওঁৰ গুৰু দেৱীকাই তেওঁক এটা কম্পিউটাৰ ইনষ্টিটিউট আৰম্ভ কৰাত সহায় কৰে, যিটো ফ্লপ হয় পিছলৈ তেওঁ ব্যৱসায়িক অংশীদাৰ ৰবি মান্থাৰ সৈতে এটা ব্যৱসায় বোলাণ্ট ইণ্ডাষ্ট্ৰীজ স্থাপন কৰাৰ সিদ্ধান্ত লয়, যত তেওঁ বেছিভাগেই বিশেষভাৱে সক্ষম লোকক চাকৰি দিয়ে সংগীৰ সৈতে কেইটামান ভুল বুজাবুজিৰ অন্তত তেওঁৰ গুৰু দেৱীকাৰ অবিৰত নিৰ্দেশনাত অৱশেষত শ্ৰীকান্তই আশা কৰা ধৰণৰ সফলতা লাভ কৰিবলৈ সক্ষম হৈছে

টোকা

তথ্য সূত্ৰ

শ্ৰেণী:হিন্দী চলচ্চিত্ৰ
শ্ৰীজনা ৰেগ্মী ( ) (জন্ম: ২৮ ডিচেম্বৰ ১৯৯২) এগৰাকী নেপালী গায়িকা-গীতিকাৰ, মডেল, আৰু অভিনেত্ৰী   
তেওঁ মিছ নেপাল ২০১৬ প্ৰতিযোগিতাত শীৰ্ষ পাঁচজন ফাইনেলিস্টৰ অন্যতম আছিল আৰু মিছ গ্ৰেণ্ড ইণ্টাৰনেচনেল ২০১৪-ত নেপালক প্ৰতিনিধিত্ব কৰিছিল  

শ্ৰীজনাই কাঠমাণ্ডু কলেজ অফ মেনেজমেণ্টৰ পৰা ব্যৱসায় শিক্ষাত স্নাতক ডিগ্ৰী লাভ কৰিছিল

কৰ্মজীৱন  
শ্ৰীজনাই ২০ বছৰ বয়সত মডেলিং আৰম্ভ কৰিছিল, যেতিয়া তেওঁ প্ৰথমবাৰৰ বাবে "    " প্ৰতিযোগিতাত অংশগ্ৰহণ কৰিছিল আৰু মুখ্য খিতাপ জয় কৰিছিল তাৰ পিছত তেওঁ নেপালৰ হৈ মিছ গ্ৰেণ্ড ইণ্টাৰনেচনেল ২০১৪-ত সুখোথাই, থাইলেণ্ডত প্ৰতিযোগিতা কৰিছিল  

শ্ৰীজনাই নেপাল ফেশ্বন উইকত ২০১৪-২০১৬ লৈকে ৰেম্পত খোজ দিছিল আৰু "", "", "", " ", "   " আদি নেপালী ফেশ্বন আলোচনীত উপস্থিত হৈছিল

সংগীত  
অক্টোবৰ ২০২৩ লৈকে তেওঁৰ প্ৰথম সংগীত এলবাম "    "ৰ তিনিটা গীত মুক্তি দিয়া হৈছে তেওঁ ইউটিউব আৰু স্পটিফাইযোগে সংগীত মুক্তি দিয়ে  

বাহ্যিক সংযোগ  
 ৰাষ্ট্ৰীয় মিছ নেপাল ৱেবচাইট  
 "    " এলবাম  

  
  

তথ্যসূত্ৰ  
  
"     2016" ..  8  2016.

শ্ৰেণী:জীৱিত ব্যক্তি  
শ্ৰেণী:নেপালৰ ব্যক্তি  
শ্ৰেণী:নেপালী চলচ্চিত্ৰৰ অভিনেত্ৰী  
শ্ৰেণী:নেপালী অভিনেত্ৰী